
Nota editorului 


Volumul de față, oferit cititorului român sub titlul „Scrieri athonite pe teme contemporane", 
conține traducerea câtorva articole mai vechi sau mai recente scrise de Arhimandritul 
Gheorghios Kapsanis. De aproape 30 de ani sfinţia sa conduce Mănăstirea Sfântului Grigorie 
din Sfântul Munte Athos, susținând în paralel şi o intensă activitate în plan general bisericesc, 
înainte de intrarea în cinul monahal, autorul scrierilor de față, doctor în teologie în 
specialitatea Drept Bisericesc, a predat în cadrul Facultăţii de Teologie din Athena, fiind 
conferenţiar la catedra de Drept Bisericesc. Primind însă în inimă chemarea la viețuirea cea 
mai presus de lume a lepădat slava deşartă şi trecătoare a unei cariere universitare strălucite 
precum şi perspectivele ce i se ofereau de ascensiune în ierarhia bisericească, începând viața 
monahală într-o mică mănăstire din preajma Atenei, este chemat de prietenul său 
duhovnicesc, Arhimandritul Emilianos, stareț al Mănăstirii athonite Simonos Petras, să se 
aşeze împreună cu cei câțiva ucenici ai săi în Mănăstirea Grigoriu, ai cărei vieţuitori erau 
puţini şi foarte bătrâni. Astfel, Maica Domnului, păzitoarea Sfântului Munte, a înnoit şi 
întinerit obştea monahală a acestei Mănăstiri, adăugând apoi, an de an, noi şi noi vieţuitori pe 
lângă tânărul, pe atunci, stareț Gheorghios. Aşezat la cârma duhovnicească a acestei 
importante Mănăstiri athonite, părintele Gheorghios nu s-a gândit doar la viața duhovnicească a 
monahilor din ascultarea sa, ci a început şi o intensă lucrare de susţinere a Ortodoxiei, atât în 
Grecia, cât şi în afara granițelor ei. Dacă viața monahală a Mănăstirii urmează îndeaproape cadrul 
tradițional ortodox, activitatea misionară a Părintelui Gheorghios şi a Mănăstirii sale cuprinde 
două laturi importante: teologică şi practic-pastorală. Aşa se face că, în Mănăstirea Grigoriu, 
starețul Gheorghios a format mai mulți ucenici care stăpânesc cu multă subțirime teologia 
Bisericii şi a Sfinților Părinţi, fund în măsură să elaboreze studii profunde, solid întemeiate 
patristic, în care să afirme punctul de vedere tradiţional ortodox asupra diferitelor probleme cu 
care se confruntă Biserica în zilele noastre. Scrierile starețului Gheorghios şi ale ucenicilor săi 
aceea sunt căutate de cei ce iubesc „cunoştinţa adevărului cel întocmai cu dreapta credinţă" (Tit |, 
1). Departe de a avea vreun caracter fundamentalist sau intolerant, scrierile Părintelui Gheorghios 
poartă amprenta echilibrului, reprezentând un punct de vedere formulat în urma asimilării şi trăirii 
învățăturilor patristice. Cealaltă direcție în care şi-a orientat atenţia starețul Gheorghios vizează 
legătura directă cu poporul credincios, în acest scop, Mănăstirea Grigoriu are în cuprinsul Greciei 
câteva metocuri în care vin regulat duhovnici din Mănăstire pentru povăţuirea duhovnicească 
a credincioşilor şi săvârşirea slujbelor după rânduiala athonită. În plus, Mănăstirea Grigoriu a 
început pe la sfârşitul anilor '70, prin ieromonahul Cosma Grigoriatul, o misiune ortodoxă în 
Africa, misiune care continuă şi astăzi. Mănăstirea Grigoriu are o legătură specială şi cu ţara 
noastră, deoarece stareţul Gheorghios s-a îngrijit să aibă şi un monah, părintele Damaschin, 
care să învețe limba română şi să traducă în greceşte numeroase cărți din tezaurul 
duhovnicesc al Ortodoxiei din România. 

Articolele din volumul de față se referă la viaţa duhovnicească, viața monahală şi viața 
Bisericii. Toate aceste trei dimensiuni ale vieții duhovniceşti au fost şi sunt supuse unor 
tendinţe deformatoare, care în grai duhovnicesc se cheamă rătăcire, în viața duhovni-cească, 
esenţa rătăcirii constă în a lua drept Duh al lui Dumnezeu lucrarea duhurilor necurate. În viaţa 
monahală, lepădarea vechilor rânduieli călugăreşti şi a practicii consfinţite de dumnezeieştii 
Părinţi nu poate să conducă decât la degradarea monahismului şi la transformarea lui într-o 
simplă societate umană, în ceea ce priveşte viața Bisericii, articolele reunite aici ating ο 
problemă contemporană nevralgică: ecumenismul, care este situat de părintele Gheorghios 
între coordonatele lui ortodoxe şi căruia, totodată, i se demască tendinţele dăunătoare 
Bisericii. 

Tonul general al scrierilor este plăcut, simplu şi direct, atingând întotdeauna esența 
problemei în discuţie. Afirmarea poziţiei ortodoxe este însoțită întotdeauna de delimitarea 
clară față de concepţiile eterodoxe, care adesea sunt prezentate de unii teologi drept ale 
Bisericii Ortodoxe în ansamblu. 

Oferim astfel volumul de față cititorului român pentru a se edifica în anumite probleme 
arzătoare ale vieții bisericeşti de astăzi, având drept povăţuitor nerătăcit şi experimentat pe 
startul Gheorghios de la Grigoriu. 

EXPERIENȚE ALE HARULUI LUI DUMNEZEU' 


Scopul vieţii noastre, după cum ştim, este unirea noastră cu Dumnezeu. După cum spune 
Sfânta Scriptură, omul a fost făcut „după chipul şi asemănarea lui Dumnezeu", ca să se 
asemene cu Dumnezeu, adică să se unească cu El. Asemănarea omului cu Dumnezeu e numită 
de Sfinţii Părinți îndumnezeire. Vedeţi cât e de înalt scopul vieţii omului? Nu doar să devină 
mai bun, mai moral, mai drept, ci dumnezeu după har. Fiindcă, unindu-se cu Dumnezeu, omul 
devine şi el dumnezeu după har. Dar atunci ce diferență este între Creatorul nostru şi omul 
îndumnezeit? Diferenţa constă în aceea că El este Dumnezeu prin fire, în timp ce noi devenim 
dumnezei prin har, rămânând oameni ca fire, îndumnezeindu-ne cu harul Lui. 

Când omul se uneşte cu Dumnezeu prin har, el dobândeşte experienţa harului dumnezeiesc 
şi ÎL simte pe Dumnezeu. Cum altfel, oare, ar fi posibilă unirea cu Dumnezeu dacă nu am 
simţi harul Lui? 

Primii oameni zidiţi, în Paradis, înainte de a cădea, vorbeau cu Dumnezeu simțind harul Lui. 
Dumnezeu l-a zidit pe om ca să fie preot, profet şi împărat. Preot, ca să primească existența 
sa în lume ca pe un dar al lui Dumnezeu şi ca să redea lumea şi pe sine lui Dumnezeu 
mulțumindu-l şi slăvindu-L. Profet, ca să cunoască tainele lui Dumnezeu. Profeţii erau în 
Vechiul Testament cei ce vedeau şi vorbeau în numele lui Dumnezeu despre Tainele şi voia 
Lui. Împărat, ca să împărătească şi peste creaţia materială şi peste sine însuşi; ca să folosească 
natura nu ca un tiran, ci cu nobleţe. Să nu facă abuz de creaţie, ci s-o folosească cu mulțumire. 
Astăzi, omul nu mai foloseşte natura rațional, ci o exploatează în mod egoist şi irațional; 
urmarea este distrugerea mediului şi, prin urmare, şi a omului însuşi. 

Dacă omul nu ar fi păcătuit şi dacă nu ar fi înlocuit iubirea şi ascultarea faţă de Dumnezeu 
cu egoismul, atunci nu s-ar fi separat de Dumnezeu, ar fi fost împărat, preot şi profet. Dar 
Dumnezeu suferă pentru creatura Sa şi vrea să-l readucă pe om la starea de a putea fi din nou 
un adevărat preot, profet şi împărat. Să poată din nou să aibă experienţa lui Dumnezeu şi să se 
unească cu El. De aceea, în istoria Vechiului Testament, vedem cum Dumnezeu pregăteşte 
încet-încet mântuirea oamenilor prin venirea Fiului Lui Cel Unul-născut. Astfel, a dăruit doar 
câtorva drepți ai Vechiului Testament harisme asemănătoare cu cele avute de om înainte de 
cădere, precum harisma profeției. Găsim în Vechiul Testament bărbaţi ca profetul Ilie, 
profetul Isaia, profetul Moise, care au primit harisma profeţiei şi au văzut slava lui Dumnezeu. 
Această harismă nu a fost lucrătoare în tot cursul vieții lor, ci Dumnezeu le-a dat-o cu un 
anumit scop şi în anumite situaţii. Adică, ori de câte ori Dumnezeu a vrut ca aceşti bărbaţi 
sfinți să vestească venirea lui Hristos în lume sau să-l facă cunoscută voia, le-a dat puterea de 
a primi unele descoperiri şi de a avea o anume experiență. 

Profetul Ioil a proorocit, însă, că va veni ziua în care harul Sfântului Duh va fi dat de 
Dumnezeu nu numai anumitor persoane, ci întregului popor. lată ce zice profetul Ioil: „Voi 
vărsa din Duhul Meu peste tot trupul”, voi da Duhul Meu peste tot omul, „iar fiii şi fiicele 
voastre vor prooroci, iar cei mai bătrâni ai voştri vise vor visa, iar tinerii voştri vedenii vor 
vedea" (Ioil 3, 1). Adică poporul Meu va vedea vedenii duhovniceşti, va vedea tainele lui 
Dumnezeu. Această revărsare a Duhului Sfânt s-a împlinit în ziua Cincizecimii. Atunci, harul 
Sfântului Duh a fost dat întregii Biserici, în perioada Vechiului Testament, harul nu a fost dat 
tuturor fiindcă Hristos încă nu Se întrupase. Prăpastia dintre Dumnezeu şi om era încă fără 
pod. Trebuia să se restabilească împărtăşirea omului de Dumnezeu pentru ca Dumnezeu să 
dea harul Duhului Sfânt peste tot poporul. Această reunificare a împlinit-o Mântuitorul nostru 
Hristos prin Întrupare. 

Prima unire a lui Dumnezeu cu omul a avut loc în Paradis, dar n-a fost ipostatică, şi de 
aceea s-a distrus. Această a doua unire este ipostatică, adică personală. În ipostasul, în 


' Traducere după Arhimandritou Greorgiou, EMPEIRIES TES HARITOS του THEOU, Hiera Mone 
Hosiou Gregoriou, Hagion Oros, 1997 

persoana lui Hristos, s-au unit în mod neamestecat, neschimbat, neîmpărțit, nedespărțit, 
veşnic, firea umană cu firea dumnezeiască. Chiar dacă vor mai păcătui, oamenii nu mai pot 
separa firea omenească de Dumnezeu, fiindcă în lisus Hristos, Dumnezeul-om, aceasta e unită 
pentru veşnicie cu firea dumnezeiască. 

Pentru ca omul să poată primi, deci, Sfântul Duh, să devină preot, împărat şi profet, să 
cunoască tainele lui Dumnezeu şi să-L simtă pe Dumnezeu, trebuie să devină mădular al 
Trupului lui Hristos, al Bisericii. lisus Hristos este singurul, adevăratul, desăvârşitul Preot, 
împărat şi Profet. Ceea ce trebuiau să facă Adam şi Eva - dar nu au reuşit din cauza păcatului 
şi a egoismului - a făcut Hristos. Acum, noi toți, uniți cu Hristos, putem să luăm parte la 
demnităţile lui Hristos: la cea împărătească, profetică şi preoțească. În acest punct trebuie să 
notăm că, prin Sfântul Botez şi Mirungere, creştinul dobândeşte preoția generală, şi nu pe cea 
specială, care se capătă prin hirotonie şi prin care slujitorii Bisericii au primit harul de a 
săvârşi Tainele şi slujbele Bisericii şi de a păstori turma credincioşilor. 

Laicul nu este doar cel nehirotonit, ci tot cel care, prin Sfântul Botez şi Mirungere, a primit 
vrednicia de a fi mădular al Trupului lui Hristos, al poporului lui Dumnezeu, şi de a avea 
părtăşie la cele trei slujiri ale lui Hristos. Cu cât creştinul este un mădular mai sănătos, mai 
conştient şi mai activ al poporului lui Dumnezeu şi al Trupului lui Hristos, cu atât mai mult se 
împărtăşeşte de vrednicia preoțească, profetică şi regească a lui Hristos, şi are o experienţă a 
harului mai înaltă, aşa cum vedem în viețile Sfinților. 


1. Forme ale experienţei harului lui Dumnezeu 


Care sunt experienţele harului pe care poate să le aibă creştinul, astfel încât credința şi viața 
creştină să nu fie pentru el ceva pur intelectual sau exterior, ci să fie adevărate, simţire 
duhovnicească a lui Dumnezeu, comuniune cu Dumnezeu, locuire a lui Dumnezeu, de care 
poate să se împărtăşească fiecare om? 

Mai întâi de toate este o încunoştiinţare lăuntrică, interioară, că prin credința în Dumnezeu 
omul îşi găseşte adevăratul sens al vieţii. Simte că credinţa lui în Hristos este o credinţă care-l 
odihneşte lăuntric, care-i dă sens vieţii şi-l îndrumă, care este o lumină puternică ce-l 
luminează. Când simte astfel credința creştină înlăuntrul său înseamnă că omul a început să 
trăiască harul lui Dumnezeu. Dumnezeu nu mai este pentru el ceva exterior. 

Altă experienţă a harului lui Dumnezeu o are omul când aude în inima sa chemarea lui 
Dumnezeu la pocăinţa pentru faptele lui întunecoase şi păcătoase, chemare la întoarcerea spre 
o viață creştină, spre spovedanie, spre calea lui Dumnezeu. Acest glas al lui Dumnezeu pe 
care-l aude înlăuntrul lui este o primă experienţă a harului lui Dumnezeu. Atâţia ani cât a trăit 
departe de Dumnezeu nu a înţeles nimic. 

Începe să se pocăiască. Se spovedeşte pentru prima oară în viaţa lui la duhovnic. După 
spovedanie simte o pace adâncă şi bucurie, lucruri pe care niciodată nu le-a mai simțit în viaţa 
sa. Şi atunci îşi zice: „M-am alinat". Această alinare, acest sentiment de uşurare este o 
cercetare a harului dumnezeiesc în sufletul care s-a pocăit, iar Dumnezeu vrea să-l mângâie. 

Lacrimile creștinului care se pocăieşte atunci când se roagă şi cere iertare de la Dumnezeu 
sau când se spovedeşte sunt lacrimi cie pocăință. Aceste lacrimi sunt foarte alinătoare. Aduc 
multă pace în sufletul omului. lar omul simte atunci că ele sunt dar dumnezeiesc şi gustare a 
harului. 

Cu cât se pocăieşte mai adânc şi vine la mai multă iubire față de Dumnezeu şi se roagă 
străpuns de dragoste dumnezeiască, cu atât aceste lacrimi de pocăință devin lacrimi de 
bucurie, lacrimi de dragoste şi de iubire dumnezeiască. Aceste lacrimi care sunt mai sus decât 
lacrimile pocăinței reprezintă o cercetare şi o experienţă a harului mai intensă. 

Ne rugăm pentru a ne împărtăşi cu Trupul şi Sângele lui Hristos pocăiţi, spovediți, cu post şi 
cu pregătire duhovnicească. După Sfânta Împărtășanie ce se întâmplă? O adâncă bucurie şi 
pace vin în sufletul nostru. Şi acestea sunt experienţe ale harului lui Dumnezeu. 

Alteori iarăşi, în timpul rugăciunii sau al Sfintelor Slujbe sau al Dumnezeieştii Liturghii, 
simțim o bucurie negrăită. Şi aceasta este o experienţă a harului şi o simţire a lui Dumnezeu. 

Există însă şi alte forme ale experierii prezentei lui Dumnezeu, mult mai înalte. Dintre ele, 
cea mai înaltă este vederea luminii necreate. Această lumină au văzut-o ucenicii Domnului pe 
muntele Schimbării la Faţă. Atunci, ei L-au văzut pe Hristos strălucind ca soarele într-o 
lumină cerească şi dumnezeiască, necreată, nezidită, aşa cum strălucesc soarele sau alți 
luminători. Era o lumină necreată, adică lumina lui Dumnezeu, lumina Sfintei Treimi. 

Cei care se curățesc desăvârşit de patimi şi de păcate şi se roagă cu o rugăciune adevărată şi 
curată se învrednicesc de această mare experienţă, aceea de a vedea lumina lui Dumnezeu, 
încă din această viaţă. Această lumină este cea care va străluci în viața cea veşnică. Aceştia nu 
numai că o văd încă de acum, ci şi văd în această lumină tainele lui Dumnezeu. Noi nu o 
vedem, însă cei curaţi cu inima şi sfinţii o văd. Aureola care se pictează în jurul capetelor 
sfinților este lumina Sfintei Treimi care i-a luminat şi i-a sfințit. 

În viața Sfântului Vasile cel Mare citim că, atunci când se ruga în chilia sa, putea fi văzut 
strălucind în întregime de lumina nccreată care îl înconjura. De asemenea, în numeroase vieți 
ale sfinților întâlnim acelaşi lucru. 

Dar a se învrednici cineva de vederea luminii necreate reprezintă cea mai înaltă experienţă a 
lui Dumnezeu, care nu se dă tuturor. După Sfântul Isaac Sirul, în fiecare generaţie doar un 
singur om ajunge să vadă lumina cea necreată. Există însă şi astăzi creştini sfinți care se 
învrednicesc de această experiență unică a lui Dumnezeu. 

Desigur, trebuie să spunem că nu oricine vede o lumină oarecare în timpul rugăciunii a şi 
văzut lumina necreată. Diavolul îi înşeală pe oameni şi le arată alte lumini, demonice sau 
psihologice, pentru a-i face să creadă că aceea este lumina necreată. De aceea, fiecare creştin 
care vede ceva sau aude o voce sau are o oarecare experienţă nu trebuie să le accepte ca fiind 
de la Dumnezeu, deoarece poate fi înşelat de diavol; trebuie să se spovedească la duhovnicul 
său, iar acesta îi va spune dacă este de la Dumnezeu sau dacă este o rătăcire a demonilor. 


2. Premise ale experienţei autentice a harului lui Dumnezeu 


Vom analiza acum premisele care ne asigură că diferitele experienţe pe care le avem sunt 
autentice şi nu false. 

Prima premisă este să fim oameni ai pocăinței. Dacă nu ne pocăim de păcatele noastre şi nu 
ne curățim de patimi, nu putem să-L vedem pe Dumnezeu, după cum spune Domnul nostru în 
Predica de pe Munte: „Fericiţi cei curaţi cu inima, că aceia vor vedea pe Dumnezeu". Cu cât 
omul se curăță mai mult de patimi, se pocăieşte, se întoarce la Dumnezeu, cu atât mai mult Îl 
va simți. 

Faptul de a căuta cu tot dinadinsul experienţe spirituale care se vor duhovniceşti prin 
metode şi tehnici asemănătoare celor din diferitele erezii (mai ales de tip hindus sau yoga) 
este o mare greşeală. Aceste experienţe nu sunt de la Dumnezeu, ci sunt provocate prin 
metode psihologice. 

Sfinţii Părinţi spun: „Dă sânge şi ia Duh". Adică: dacă nu-ţi dai sângele prin pocăință, prin 
rugăciune, prin post, prin asceză, nu vei putea să iei harul Sfântului Duh. 

Adevăratele experienţe se dau celor care au smerenie şi nu caută experienţe duhovniceşti de 
senzație, ci cer de la Dumnezeu pocăință şi mântuire, celor care sunt smeriţi şi zic: 
„Dumnezeul meu, nu sunt vrednic să am trăiri, nu sunt vrednic să primesc harisme 
duhovniceşti, nu sunt vrednic să primesc cercetarea harului tău, mângâieri cereşti şi 
dumnezeieşti şi plăceri duhovniceşti". 

Cei care, însă, plini de mândrie, cer lui Dumnezeu să le dea experienţe, nu vor avea 
experienţe adevărate şi autentice, ci, dimpotrivă, se va apropia ispititorul şi le va da experienţe 
rătăcite şi diavoleşti din cauza mândriei lor. Aşadar, a doua premisă este smerenia. 

A treia premisă pentru a avea adevărate experienţe duhovniceşti este să fim în trupul 
Bisericii; nu în afara Bisericii, deoarece în afara ei diavolul ne va rătăci. Dacă oaia se 

rătăceşte de turmă, lupul o înşfacă. Doar în turmă există siguranță. Creştinul în sânul Bisericii 
se află şi el la adăpost. Dacă părăseşte, însă. Biserica, este expus la rătăcirile proprii, ale altor 
oameni şi ale demonilor. Avem exemplele a numeroşi oameni care, neascultând de Biserică şi 
de duhovnic, au căzut în mari rătăciri. Crezând că-L văd pe Dumnezeu sau că El îi vizitează 
se aflau, în realitate, în ghearele demonului. 

Desigur, ne ajută foarte mult a avea o rugăciune curată şi fierbinte. Adevărul este că cele 
mai multe experiențe duhovniceşti sunt date de Dumnezeu în ceasul rugăciunii, şi de aceea 
toți câţi se roagă cu râvnă, cu răbdare, primesc darurile Sfântului Duh şi simţirea harului. 

După cum se ştie, în Sfântul Munte se practică o rugăciune pe care poate să o spună, de fapt, 
orice creştin: „Doamne Iisuse Hristoase, miluieşte-mă pe mine, păcătosul"”. Această rugăciune 
- care mai este numită a minții, a inimii, neîncetată - aduce în inima omului simțirea harului 
dumnezeiesc, atunci când este spusă cu smerenie, cu răbdare şi cu râvnă. 


3. False experienţe ale harului 


Astfel de experiențe au toți cei care cred că prin ei înşişi, prin propriile lor puteri, 
împărtăşind diferite eresuri, făcând parte din diferite grupări sau adunări religioase din afara 
Bisericii, pot să ia harul Sfântului Duh. Întrunindu-se, unii ca aceştia au ca şi conducător un 
nou „profet", şi cred că primesc harul Duhului Sfânt. 

În 1966 s-a întâmplat să mă găsesc în America la o adunare a penticostalilor. „Biserica" lor 
era ca o clasă de şcoală. Mai întâi a început o orgă electronică să cânte o muzică asemănătoare 
celei ţigăneşti, care, pe măsură ce trecea timpul, devenea tot mai agitată, tot mai iritantă, astfel 
încât să producă exaltare. După ce s-a terminat muzica a început predicatorul. Şi acesta a 
început încet, şi pe măsură ce vorbea striga tot mai tare. La sfârşit a produs şi el o atmosferă 
de iritare. Iar atunci toți cei de față au fost cuprinși de o isterie colectivă începând să strige, să 
se scoale în picioare, să ridice mâinile şi să scoată strigăte nearticulate. Am simțit atunci că 
acolo nu sufla Duhul cel Sfânt al lui Dumnezeu, Care e Duh al păcii şi nu al tulburării şi al 
exaltării. Duhul lui Dumnezeu nu vine prin mijloace psihologice, parapsihologice (meditaţie, 
concentrare pe ceakre, meditaţie pe culori etc.) sau prin vreo tehnică respiratorie oarecare (gen 
yoga). M-am întristat, desigur, pentru acei copii care erau acolo împreună cu părinții lor, şi 
pentru psihoza colectivă care-i cuprinsese pe toţi. Astfel de situaţii în care anumite stări 
emotive sunt considerate ca „lucrări" ale harului şi ca o dovadă a prezenţei Duhului Sfânt pot 
fi numite, fără nici o ezitare, înşelăciuni diavoleşti. 

Un tânăr oarecare, actualmente un bun călugăr în Sfântul Munte, a experimentat înainte de 
întoarcerea sa la Dumnezeu meditaţia hindusă de tip yoga (în Grecia există în prezent peste 
500 de ramuri ale religiilor orientale). Acest tânăr mi-a explicat ce fel de experienţe urmăresc 
cei care practică acest gen de meditaţie. Atunci când doreau să vadă o lumină îşi frecau ochii 
cu putere astfel încât ajungeau să vadă anumite luminiţe. Când doreau să audă zgomote 
neobişnuite îşi apăsau urechile astfel încât să producă sunete. Nu dorim să mai amintim de aşa 
numitele elevaţii spirituale produse prin practici perverse sexuale, tehnici care sunt 
considerate accesibile doar elitei yoghine şi celor inițiați. lată cum desfrâul şi perversiunea 
sunt încununarea misticii orientale. 

Astfel de experienţe psihologice produse prin diferite maşinațiuni şi tehnici sunt considerate 
de către eretici ca roade ale Duhului Sfânt. Dar experienţele care apar în adunările ereticilor 
nu sunt doar psihologice, ci uneori ele sunt chiar demonice. Diavolul exploatează strădaniile 
şi căutarea unor astfel de experienţe de către diferiți oameni şi le dă anumite semne care nu 
sunt de la Dumnezeu, ci ale lui, diabolice. Aceşti oameni însă nu pricep că se află în ghearele 
diavolului. Ei cred că semnele respective sunt cereşti şi de la Duhul Sfânt. Pe deasupra, 
diavolul le mai dă şi anumite profeții, aşa cum o face în cazul mediumurilor (astfel de 
mediumuri sunt folosite în şedinţele de spiritism de către anumiţi fachiri-vraci, pentru a pune 
diagnostic şi tratament etc., situaţii în care, de fapt, mediumul este un vehicul prin care 
diavolul vorbeşte, înşelându-i pe creduli). Domnul însă ne-a avertizat dinainte că „se vor 

ridica hristoşi mincinoşi şi profeți mincinoşi şi vor da semne mari şi chiar minuni" (Mt. 24, 
24). Nu numai că vor face minuni, ci chiar minuni mari şi semne înfricoşătoare. 

Tot aşa şi antihristul, când va veni, nu va face lucruri rele. Va face binefaceri, vindecări 
miraculoase de bolnavi şi alte lucruri minunate pentru a subjuga conştiinţa oamenilor şi pentru 
a-i duce în rătăcire, dacă este cu putință, chiar şi pe cei aleşi, astfel încât să-l considere pe el 
drept mântuitor şi să-l urmeze. 

Din aceste motive trebuie să avem grijă. Nu oricine face semne sau profeţeşte este de la 
Dumnezeu. După cum iarăşi ne-a spus Domnul: „Mulţi îmi vor zice în ziua aceea: Doamne, 
Doamne, au nu în numele Tău am proorocit şi nu în numele Tău am scos demoni şi nu în 
numele Tău minuni multe am făcut? Și atunci voi mărturisi lor: Niciodată nu v-am cunoscut 
pe voi. Depărtaţi-vă de la Mine cei ce lucraţi fărădelegea" (Mt. 7,22-23). Am cunoscut tineri 
care făcuseră parte din diferite grupări sectare de tip penticostal şi care, după întoarcerea lor la 
Biserica Ortodoxă, au mărturisit că diferitele experienţe pe care le-au avut atunci când făceau 
parte din aceste secte erau demonice. Un fost penticostal mărturisea, de exemplu, că la 
adunările lor, când profeţea un aşa zis profet, el simţea o tulburare demonică şi când încerca 
să zică rugăciunea „Doamne Iisuse Hristoase, miluieşte-mă pe mine, păcătosul", începea să 
lucreze harisma „glosolaliei” care-l împiedica să mai rostească rugăciunea. Ne putem da 
seama - aşa cum a facut-o şi fostul penticostal - că aceste „harisme" sunt expresia încuibării 
diavolului în fraţii penticostali. Dumnezeu să-i miluiască, ca să scape din rătăcirea aceasta. 

Deoarece diavolul se preschimbă în înger de lumină, trebuie să fim prudenţi în privința 
diferitelor experienţe pe care le putem avea. Sfântul Apostol Ioan ne sfătuieşte: „lubiţilor, nu 
daţi crezare oricărui duh" (1 In. 4, 1). Aşadar, nu toate duhurile sunt de la Dumnezeu. Cei care 
au harisma deosebirii duhurilor, despre care ne vorbeşte Sfântul Apostol Pavel (1 Cor. 12, 10), 
pot să deosebească duhurile - dacă sunt de la Dumnezeu sau sunt ale diavolului. O astfel de 
harisma au duhovnicii Bisericii noastre celei Ortodoxe. De aceea, când avem o astfel de 
problemă, trebuie să ne mărturisim duhovnicului nostru şi el va deosebi grâul de neghină în 
cazul fiecăreia dintre experienţele noastre spirituale. 

Chiar şi monahii pot să rătăcească uneori în viața duhovnicească. Există destule cazuri în 
Sfântul Munte când unii monahi s-au rătăcit din cauza unor astfel de experienţe. De exemplu, 
unui călugăr i s-a înfăţişat diavolul sub chipul unui înger zicându-i: „Vino sus, pe vârful 
Athosului, ca să-ți arăt nişte minuni". L-a condus acolo şi puțin a lipsit ca să nu-l arunce de pe 
stânci în prăpastie, lucru care s-ar fi întâmplat dacă monahul nu şi-ar fi făcut, în virtutea 
obişnuinţei, semnul Sfintei Cruci. lată, deci, un exemplu concret referitor la pericolele la care 
ne expune credulitatea faţă de diferitele vedenii pe care le putem avea. Monahii, în general, 
ştiu că trebuie să mărturisească şi să relateze orice vedenie pe care ar putea-o avea starețului 
lor, iar acesta le va spune dacă vedenia este de la Dumnezeu sau de la demoni. Trebuie ştiut 
faptul că acolo unde există mândrie întotdeauna apare înşelarea. 


4. Despre penticostali 


Experiențele penticostalilor nu sunt de la Dumnezeu. De aceea, ele nu numai că nu-i ajută să 
intre în Biserică, ci, dimpotrivă, îi conduc în afara Bisericii. Un astfel de interes numai 
diavolul poate să aibă - acela de a-i îndepărta pe oameni de Biserică. 

Această separație a diferitelor erezii şi grupări este o dovadă a faptului că ele nu constituie 
adevărata Biserică a lui Dumnezeu. Protestantismul se constituie din mii de grupări şi 
grupuleţe, schisme şi facțiuni. Una dintre acestea este şi secta penticostalilor. Numai în Statele 
Unite ale Americii există 39 de secte cu caracter penticostal. Multe dintre acestea nu au nici o 
legătură între ele. Este suficient să pomenim câteva dintre denumirile unora dintre acestea 
pentru a vedea cât de diferite sunt între ele: „Adunarea de pe munte a Bisericii lui 
Dumnezeu", „Apostolia priveghindă", „Biserica mamei Horn", „Biserica mamei Robertson”, 
„lisus şi apostolia neadormită", „Rămăşiţa Bisericii lui Dumnezeu", „Biserica cea sfântă a lui 

Dumnezeu botezată în foc", „Biserica celor patru Evanghelii", „Templul unirii duhovniceşti 
naționale şi davidice a Bisericii lui Dumnezeu" ş.a. 

Dacă între aceste grupări ar fi existat Duhul lui Dumnezeu atunci ar fi existat şi unire. Ar fi 
existat o singură biserică, şi nu atâtea grupări opuse una alteia. 

De asemenea, în adunările penticostalilor se petrec lucruri pe care orice minte sănătoasă le 
respinge şi care nu pot fi catalogate ca expresii ale prezenței Duhului celui paşnic al lui 
Dumnezeu. Astfel, se pot vedea penticostali tremurând, căzând ca morți la pământ, scoțând 
sunete nearticulate, spumegând, țipând, trăgându-se de păr şi de haine, dându-și palme şi 
pumni, bolborosind (lucru pe care alții îl consideră profeție). Fenomene asemănătoare au 
existat şi în vechile religii idolatre păgâne. 

Penticostalii, ca de altfel toţi sectarii - cum sunt baptiştii, iehoviştii, mormonii -, cultivă şi 
duhul mândriei, crezându-se posesori ai adevărului şi considerând că Biserica, în întregimea 
ei, se află în rătăcire de două mii de ani, câtă vreme ci au găsit adevărul după o mie nouă sute 
de ani. întemeietorul penticostalismului a fost un american, în Grecia, primul penticostal, 
Mihai Gunas, proclama: „După atâtea veacuri, Grecia este din nou cercetată de Dumnezeu, ca 
şi în ziua Cincizecimii". Cu alte cuvinte, cu el a început Hristos să cerceteze Grecia. Atâtea 
veacuri, Hristos a lipsit de la noi şi doar acum a fost adus de către ei. Vedeţi cât egoism 
diabolic şi câtă mândrie? 

Dar despre harisma glosolaliei, atât de căutată de către ei, ce-am putea spune? Într-adevăr, 
în Noul Testament se face referire la glosolalie. în ziua Cincizecimii, Sfinții Apostoli au 
vorbit „în alte limbi" (F.A. 2, 4), adică în limbile popoarelor care veniseră să se închine la 
Ierusalim, iar aceasta Apostolii o făceau pentru a le predica Evanghelia. Harisma glosolaliei 
este o harisma care a fost dată de Dumnezeu Apostolilor pentru un motiv special: să 
propovăduiască necreştinilor credința creştină. Sfinţii Apostoli, atunci când vorbeau, nu 
scoteau sunete nearticulate ca 51 îndrăcitii, ci vorbeau limbi străine; nu orice limbi, ci limbile 
celor care veniseră la Ierusalim şi nu cunoşteau limba aramaică. Aşadar, zbieretele 
nearticulate nu au nici o legătură cu harisma glosolaliei, atât de preţuită şi căutată de 
penticostali. 


5. Biserica Ortodoxă, spaţiul autenticei experienţe a harului lui 
Dumnezeu 


Biserica Cincizecimii este scumpa noastră Biserică Ortodoxă. De ce? Pentru că este Biserica 
întrupării si înomenirii lui Hristos, a morții Sale pe Cruce, a învierii Lui şi a Cincizecimii. 
Dacă din întreaga lucrare a lui Hristos izolăm chiar şi un singur element, îl exacerbăm şi îl 
tâlcuim în mod greşit, apare erezia. Doar Biserica ce primeşte şi trăieşte întreaga lucrare a lui 
Hristos, înglobând şi Cincizecimea, este adevărata Biserică a Cincizecimii. Fără Cruce există 
înviere? Fără ca omul să se răstignească cu postul, cu rugăciunea, cu pocăinţa, cu smerenia, cu 
asceza, poate oare să-L vadă pe Dumnezeu? În viața lui Hristos şi a creştinului, Crucea 
premerge învierii şi Cincizecimii, iar cei care vor înviere şi harisme duhovniceşti fără să se 
răstignească pe ei înşişi prin pocăință, prin asceză, prin post, prin ascultare față de Biserică, 
pot fi oare adevărații următori ai lui Hristos Cel răstignit şi înviat? De aceea, unii ca aceştia nu 
pot face parte din Biserica Cincizecimii. 

În fiecare Liturghie a Bisericii noastre avem o Cincizecime. Cum devin pâinea şi vinul 
Trupul şi Sângele lui Hristos? Oare nu prin pogorârea Sfântului Duh? lată Cincizecimea! 
Fiecare Sfântă Masă a Bisericii Ortodoxe este foişorul Cincizecimii. La fiecare Botez avem o 
Cincizecime. Prin harul Duhului Sfânt omul devine creştin şi este încorporat în Trupul lui 
Hristos. Fiecare hirotonie întru diacon, preot sau arhiereu este o nouă Cincizecime. Duhul 
Sfânt coboară şi-l face pe om slujitor al lui Dumnezeu. 

Fiecare spovedanie a unui creştin este, de asemenea, o Cincizecime. În clipa în care 
creştinul îngenunchează în fața duhovnicului său cu smerenie şi îşi mărturiseşte păcatele plin 

de pocăință iar duhovnicul rosteşte rugăciunea de dezlegare, această dezlegare se face prin 
harul Duhului Sfânt. 

Fiecare adunare şi fiecare Taină a Bisericii este o continuare a Cincizecimii, deoarece se 
săvârşeşte prin prezenta şi lucrarea Duhului Sfânt. De aceea, toate lucrările, rugăciunile şi 
Tainele Bisericii încep cu rugăciunea „Împărate ceresc, Mângâietorule, Duhul Adevărului, 
Care pretutindenea eşti şi toate le-mplineşti, Comoara bunătăţilor şi Dătătorule de viată, vino 
şi Te sălăşluieşte întru noi ...". Cerem, aşadar, să vină Mângâietorul, Duhul Sfânt. Şi vine. 
Oriunde se adună Biserica Ortodoxă, adevărata Biserică a lui Hristos, acolo este şi harul 
Duhului Sfânt. 

Fiecare sfânt al Bisericii noastre este un om purtător de Duh, plin de harismele Duhului 
Sfânt, un om al Cincizecimii. 

Cererea pe care o facem în Rugăciunea Domnească: „vie împărăţia Ta" înseamnă „să vină 
harul Duhului Tău celui Sfânt". Împărăţia lui Dumnezeu este harul Duhului Sfânt. Aşadar, şi 
în rugăciunea „Tatăl nostru", cerem tot pe Duhul Sfânt. 

Cunoscuta rugăciune „Doamne Iisuse Hristoase, miluieşte-mă"” sau, în formula mai 
dezvoltată, „Doamne Iisuse Hristoase, Fiul lui Dumnezeu, miluieşte-mă pe mine, păcătosul", 
se face şi ea tot prin harul Duhului Sfânt. Aceasta deoarece Sfântul Apostol Pavel spune că 
„nimeni nu poate numi Domn pe lisus decât în Duhul Sfânt" (1 Cor. 12, 3). lată, aşadar, că 
Biserica noastră trăieşte în mod constant Cincizecimca. În Sfânta noastră Biserică avem 
această binecuvântare de a putea să ne facem locaşuri ale Duhului Sfânt şi de a experimenta 
harul unindu-ne cu Dumnezeu. Biserica noastră Ortodoxă este calea sigură şi încercată de 
mulți a mântuirii. Este Biserica Profeţilor, a Apostolilor, a Sfinților Părinți, a Martirilor, a 
Sfinților, până la cei din zilele noastre - cum ar fi Sfântul Nectarie, făcătorul de minuni. Este 
Biserica în care se păstrează nefalsificată învățătura Evangheliei de aproape două mii de ani, 
deşi eretici înfricoşători au luptat împotriva ei. Dar nu numai eretici şi grupări eretice 
vrăjmaşe - cum sunt cele penticostale, baptiste, iehoviste sau chiar misiunile greco-catolice - 
s-au ridicat împotriva noastră, ci chiar împărați care s-au slujit de armată. Nu au putut însă 
nici unii, nici alții să distrugă Biserica. Nici iconoclasmul care a durat 130 de ani nu a putut să 
înăbuşe Ortodoxia. Mii şi zeci de mii şi sute de mii sunt martirii Bisericii. Şi chiar dacă, 
uncori, se pare că Biserica este copleşită, totuşi niciodată nu a fost învinsă şi nici nu poate fi. 
Mai mult, cu cât este mai războită, cu atât mai puternic străluceşte. 

În Biserica noastră viază, aşadar, harul Duhului Sfânt, în Biserica noastră există sfinți până 
astăzi. Trupurile multor sfinți se păstrează întregi, izvorând mireasmă şi mir, săvârşind 
numeroase minuni. Unde altundeva se mai întâmplă aceasta? În care erezie sau „biserică"? 
Scot pe cineva din mormânt iar acesta împrăştie mireasmă plăcută după ani şi sute de ani de la 
moarte? La Sfântul Munte, osuarele mănăstirilor răspândesc mireasmă bineplăcută tocmai din 
cauza faptului că printre osemintele părinţilor se află şi oseminte ale sfinților călugări. 
Aceasta se întâmplă datorită prezenței Duhului Sfânt, în plus, mai putem aminti faptul că doar 
aghiasma sfințită de un preot sau de un arhiereu ortodox rămâne nestricată, spre deosebire de 
apa provenită de la romano-catolici sau uniți. 


Aceasta este credința noastră cea adevărată şi ortodoxă. De ce am părăsi-o pentru a urma 
nişte „mântuitori" americani recent apăruţi care cred că Biserica a început cu ei? Pentru noi, 
ortodocşii, care avem o tradiție atât de bogată, atâția Sfinţi, atâtea mănăstiri, atâtea Sfinte 
moaşte, atâtea icoane făcătoare de minuni, atâţia martiri şi Sfinți Părinţi, a părăsi Biserica 
înseamnă sinucidere. Părăsirea Ortodoxiei înseamnă apostazie de la Dumnezeu, Tatăl nostru. 

Diavolul încearcă prin erezii să zdrobească Biserica, însă în cele din urmă εἰ însuşi este 
zdrobit; şi asta pentru că Dumnezeu cel Sfânt, din războiul pe care-l dă diavolul împotriva 
Bisericii, scoate un folos pentru Biserică. Ortodocşii se întăresc în credință, apar noi şi noi 
martiri, teologi şi susţinători ai credinţei ortodoxe. Când, în veacul al XIV-lea, monahul 

apusean Varlaam a combătut învățătura ortodoxă despre energiile dumnezeieşti şi despre 
lumina necreată, aşa cum era ca trăită la Sfântul Munte, Dumnezeu l-a ridicat pe ieromonahul 
aghiorit Grigorie Palama ca teolog şi învăţător al credinţei adevărate ortodoxe. 

În aceste vremuri critice în care Ortodoxia este atacată de nenumărate erezii, fiecare creştin 
ortodox care păstrează cu sfinţenie credința în Hristos se va împărtăşi de multă binecuvântare 
de la Dumnezeu. Aceasta deoarece în epoca noastră confuză asistăm la ο recrudescență a 
idolatriei, a relativismului religios pe care se bazează ecumenismul intercreştin şi cel 
interreligios. Fericit creştinul ortodox care nu se face trădător ca Iuda şi nu apostaziază de la 
sfânta credință ortodoxă. Cu toţii suntem păcătoşi, dar găsindu-ne în Sfânta noastră Biserică 
Ortodoxă avem nădejde de mântuire; în timp ce, chiar dacă am fi „drepți”, atunci când ne 
găsim în afara Bisericii Ortodoxe nu avem această nădejde. În Biserică ne putem pocăi, ne 
putem spovedi, primim iertare de la Dumnezeu care ne miluieşte. În afara Bisericii, cine ne va 
putea mântui? Care „duh sfânt" ne va ierta păcatele şi care „biserică" se va mai ruga pentru 
sufletele noastre după moarte? De aceea, orice ortodox care moare ca ortodox să ştie că are 
nădejde de mântuire, dar cel ieşit din Biserică, chiar dacă crede că are fapte bune, nu poate 
nădăjdui la mântuire. 

De aceea, doar Biserica Ortodoxă este spațiul adevăratelor experienţe ale harului Duhului 
Sfânt, aşa cum le-am descris la început, şi care constituie încredințarea noastră, încă din 
această viaţă, a mântuirii sufletelor noastre, cu harul lui Dumnezeu şi cu rugăciunile 
Preabinecuvântatei Născătoare de Dumnezeu şi pururea Fecioarei Maria. 

CARACTERISTICILE MONAHISMULUI ORTODOX! 


Este cunoscut faptul că instituția monahismului este neînțeleasă de către cei mai mulți, şi 
chiar greşit interpretată. lar acest lucru se datorează faptului că monahismul este o instituţie 
profund duhovnicească ce nu poate fi înțeleasă de către oameni cărora le lipsesc criteriile 
ortodoxe duhovniceşti. Chiar şi oameni religioşi, cărora le lipseşte însă gândirea ortodoxă 
autentică, nu pot să preţuiască monahismul aşa cum ar trebui. 

În continuare, voi încerca să prezint caracteristicile fundamentale ale monahismului 
ortodox, lucru care ne va ajuta la înțelegerea lui, dar ne va indica şi deosebirea sa fată de 
monahismul din cadrul altor religii sau facțiuni creştine. 


1. Monahismul ortodox are rădăcinile în Sfânta Scriptură 


Sfinţii oameni ai Vechiului Testament - ca Profetul Ilie şi Profetul Elisei - au trăit în 
feciorie. Ultimul Profet al Vechiului Testament, cinstitul Înaintemergător, a devenit 
începătorul monahilor Bisericii, prin viaţa ascetică şi prin petrecerea lui în pustie. 

În Noul Testament, virtutea fecioriei este recomandată οἱ chiar preferată. Domnul lisus 
Hristos a trăit în feciorie şi S-a născut negrăit din Tată Fecior, iar ca om din Maică Fecioară şi 
încă Pururea-Fecioară (cf. Sfântul Grigorie Palama, Omilia 52). 

De asemenea, Domnul ne-a vorbit despre cei care aleg viaţa în feciorie, care s-au făcut pe ei 
înşişi „fameni" pentru împărăţia cerurilor. Fecioria, după cuvântul Domnului, este o harismă 
aparte a lui Dumnezeu, care se dă numai puţinora: „nu toţi pot să priceapă cuvântul acesta, οἱ 
numai cei cărora le este dat" (Mt. 19, 11). 

Marele Apostol Pavel a ales să rămână necăsătorit pentru a nu fi împiedicat în slujirea sa 
apostolică, şi recomanda această alegere tuturor care doreau să se consacre desăvârşit slujirii 
Domnului: „Vreau ca toţi oamenii să fie ca mine" (1 Cor. 7, 7). 

Prima chinovie a Bisericii au alcătuit-o Sfinţii Apostoli, avându-l ca şi cap pe Domnul. 

Voi aminti aici cuvintele Domnului şi ale Sfinţilor Apostoli, cuvinte pe care se întemeiază 
asceza şi consacrarea monahală: „Oricine a lăsat case sau fraţi, sau surori, sau tată, sau mamă, 
sau femeie, sau copii, sau ţarine, pentru numele Meu, înmulțit va lua înapoi şi να moşteni 
viața veşnică" (Mt. 19, 29). Şi: „Din zilele lui loan Botezătorul până acum împărăţia cerurilor 
se ia prin străduință şi cei ce se silesc pun mâna pe ea" (Mt. 11, 12). Cei care se străduiesc şi 
care silesc firea pentru împărăţia cerurilor sunt monahii. Şi Sfântul Ioan Scărarul spune că 
monahul este „cel ce supune firea sa unei siliri neîncetate" (Scara I, 10). Ascultarea, curățirea 
inimii de patimi, postul, neiubirea de arginți, sărăcia, rugăciunea, iubirea de frați - toate virtuți 
de bază pentru un monah - sunt, prin excelență, virtuți evanghelice, îndemnul „rugati-vă 
neîncetat” (1 Tes. 5, 17), vederea lui Dumnezeu şi îndumnezeirca sunt, de asemenea, daruri 
ale Evangheliei. Vedem, aşadar, că este mai mult decât evident faptul că Evanghelia lui 
Hristos nu a putut decât să rodească - întocmai ca un copac bine înfrunzit - monahismul 
ortodox. 


2. Monahismul ortodox este o instituție bisericească 


Biserica hrăneşte în permanență arborele monahismului ortodox. Monahismul ortodox nu este 
supra-biscricesc sau para-bisericesc. El trăieşte cât mai intens cu putinţă taina Bisericii şi de aceea 
şi odihnește Biserica. Între comunităţile Bisericii din lume şi cele ale mănăstirilor din pustie există 
un schimb de haruri, o comuniune şi o susținere reciprocă. Prin Canoanele Sinoadelor Ecumenice, 


! Articol publicat în revista Mănăstirii Grigoriu, ΗΟ HOSIOS GREGORIOS, nr. 23 (an 1998), p. 41- 
51 

Biserica a ferit monahismul de orice formă de autonomizare spirituală. Monahismul a dăruit 
Bisericii mulțimi de Sfinţi, Cuvioşi, Martiri, Ierarhi. A dăruit Bisericii, de asemenea, bogăţia 
cultului şi a tipicului monahal, multe elemente fiind adoptate şi de bisericile de parohie. Din acest 
motiv, opinia potrivit căreia monahismul ar fi constituit, chipurile, din persoane nesociabile şi 
ciudate, nu este conformă cu tradiția ortodoxă. Cu atât mai puțin putem vorbi despre monahism ca 
fiind o instituție tolerată de Biserică. Sfântul loan Scărarul spune: „lumina călugărilor sunt îngerii, 
lumina tuturor oamenilor — călugării” (Scara, XXVII, 23). De aceea, monahismul este expresia 
mădularelor celor mai sfinte şi mai evlavioase ale Bisericii şi constituie piscul duhovnicesc al ei. 


3. Monahismul ortodox este isihast şi nu de tip activist, aşa cum este 
monahismul apusean 


Ca purtător al Tradiţiei evanghelice şi ortodoxe, monahismul ortodox nu are ca scop 
cucerirea lumii prin mijloace exterioare, ci transfigurarea sa prin pocăință, prin curățirea de 
patimi, prin rugăciune şi prin împărtăşirea cu Tainele Bisericii. Cu aceste instrumente, 
monahul se luminează, se sfințește, se îndumnezeieşte. Aşa se schimbă în mod ontologic, şi 
nu numai exterior. Omul întreg revine la starea iniţială, după chipul şi după asemănarea lui 
Dumnezeu. 

Creştinismul apusean, în general, şi împreună cu el monahismul care a izvorât din acest tip 
de creştinism, nu cunoaşte îndumnezeirea omului ca scop al vieţii, ci o simplă îmbunătăţire 
morală. Aceasta se întâmplă deoarece teologia oficială apuseană nu acceptă distincția dintre 
ființa şi energiile lui Dumnezeu şi, ca urmare, nici îndumnezeirea omului prin aceste energii 
necreate dumnezeieşti. Orientarea eminamente exterioară a monahului apusean, cu diferite 
obligaţii sociale, nu îi permite să-şi cunoască neputința duhovnicească şi patimile sufleteşti 
care-l stăpânesc şi, prin urmare, nu se luptă împotriva lor pentru curățire, pentru iluminare şi 
pentru îndumnezeire. 

Monahismul ortodox însă, prin sfânta isihie, are puterea de a înainta în etapele făptuirii celei 
duhovniceşti (curăţire de patimi) şi, mai presus de aceasta, în contemplarea (adică vederea) lui 
Dumnezeu în energiile Sale necreate. Un astfel de monah devine el însuşi lumină pentru 
întreaga lume. Mii de oameni vor alerga la el pentru sprijin duhovnicesc iar rugăciunea lui 
ajută întreaga lume. În mod caracteristic, ni se spune despre marele sfânt isihast Antonie că 
susținea cu rugăciunile lui lumea. 

Între numeroasele metode cezaro-papiste ale Vaticanului - prin care acest rege urmăreşte 
prin mijloace economice, diplomatice şi chiar subversive să-şi întindă dominaţia asupra a cât 
mai multe popoare - se înscrie şi folosirea unui mare număr de călugări. Aceştia sunt folosiți 
ca soldați ai papei, ca spioni, pentru atingerea scopurilor pământeşti ale papei!. Aş aminti aici 
declarația publică făcută sub formă de întrebare de către fostul Arhiepiscop al Atenei, Prea 
Fericitul Serafim: „Aş vrea să-mi spuneți: Vaticanul este Biserică?" 

Există, desigur, şi în sânul creştinismului apusean câteva ordine călugăreşti care practică 
unele forme de asceză - cum ar fi tăcerea (de exemplu, trapiştii) - însă acestea, în afară de 
faptul că sunt nişte excepţii, se deosebesc de duhul monahismului ortodox. În monahismul 
ortodox nu trăim Crucea şi Patimile lui Hristos în mod unilateral, ci în acelaşi timp ne 
împărtăşim de lumina Schimbării la Faţă şi a învierii. De aceea, fenomene de genul 
stigmatelor care apar pe trupurile călugărilor apuseni sunt necunoscute în Ortodoxie. 
Dimpotrivă, monahii ortodocşi înaintați duhovniceşte ajung la experiența luminii taborice în 
care primesc slava şi strălucirea împărăției lui Dumnezeu care vine şi este deja prezentă. 


4. Monahismul ortodox este isihast şi separat de lume, dar nu urător de lume 
sau antisocial; dimpotrivă, el este profund social 


1 τ οκ; Ρ --- κ ; ; îi ră ει mata E ὁ σσ 
Un exemplu concret îl constituie istoria uniaţiei, realizată prin vicleniile şi minciunile călugărilor 
iezuiți, sprijiniți de tunurile habsburgice. 

Esenţa monahismului ortodox este, în mod fundamental, socială (koinonike). Fugind de 
lume, călugărul caută adevărata sociabilitate, adică comuniunea (koinonia) cu Dumnezeu şi cu 
aproapele. Această comuniune divino-umană poate fi realizată foarte greu în lume, unde, de 
obicei, legăturile se realizează pe baze exterioare şi convenţionale. 


Pentru a stabili o legătură nemijlocită cu Dumnezeu şi cu aproapele, monahul se luptă prin 
pocăință zilnică, prin asceză, prin ascultare, urmărind să se curețe de patimile care izvorăsc 
din iubirea de sine şi formează principalul obstacol în calea unei autentice legături cu 
Dumnezeu şi cu aproapele. Sfinții Părinţi au subliniat adesea faptul că cel ce se iubeşte pe sine 
nu poate să fie nici iubitor de Dumnezeu, nici iubitor de oameni. De aceea, de sine (filavitia) 
este rădăcina tuturor răutăților. Patimile ne împiedică să-L vedem pe Dumnezeu, pe om şi 
darurile lui Dumnezeu. Dacă le vedem, le vedem pătimaş, adică cu o vedere duhovnicească 
bolnavă şi contorsionată. Cosmosul este bun. Devine rău pentru noi deoarece îl vedem în 
mod pătimaş. „Lumea sunt patimile noastre” spune Sfântul Isaac Sirul. 

Curăţindu-se de patimi, monahul îşi curăță ochiul sufletului şi poate să vadă din 
profunzimea curăţiei sale, în chip nepătimaş, atât pe semeni, cât şi cosmosul. Astfel, poate să 
aibă o adevărată comuniune cu oamenii şi să folosească în mod drept lucrurile şi cosmosul. 

Este evident că sociabilitatea monahului nu constă într-o stare sufletească sentimentală şi 
într-o legătură omenească (prietenie, înrudiri, iubire trupească), ci într-o stare harismatică, dar 
al Sfântului Duh, Care dă ascetului darul curățirii de patimi. 

Câtă vreme eşti plin de iubirea de sine nu vei putea să-i încapi în inima ta nici pe oameni şi 
nici pe Dumnezeu. Pe cât curățeşti inima de iubirea de sine, pe atât de mult îi cuprinzi în tine 
pe fratele tău şi pe Dumnezeu. 

Aceste experienţe le dobândeşte monahul după ce depune o asceză până la sânge şi duce o 
luptă dură. 

În textele Sfinţilor Părinţi neptici găsim o antropologie οἱ o sociologie realiste. Sfinţii Părinți 
au scris din experienţa lor proprie şi din lupta pe care au dus-o personal cu patimile şi aşa au 
cunoscut faptul că omul devine prin patimi tot mai antisocial, câtă vreme prin nepătimire 
devine tot mai social. Să ne amintim cuvântul Sfântului Maxim Mărturisitorul: „Mintea, 
unindu-se cu Dumnezeu şi petrecând în ΕΙ prin rugăciune şi dragoste, se face bună, ἱπ[ο]οαρίᾶ, 
puternică, iubitoare de oameni, milostivă, îndelung răbdătoare şi, simplu vorbind, poartă în 
sine aproape toate însuşirile dumnezeieşti. Dar despărțindu-se de Dumnezeu şi lipindu-se de 
cele materiale, sau se face dobitocească, ca una ce a devenit iubitoare de plăcere, sau 
sălbatică, războindu-se cu oamenii pentru aceasta" (Cele 400 de capete despre dragoste, I, 52, 
ΕΕ 2, ρ. 91). 

Retragerea monahului nu înseamnă antisociabilitate, după cum nici a vieţui în lume nu 
înseamnă a fi sociabil. Este un lucru minunat cum monahii care trăiesc retraşi sunt deschişi 
către fiecare om privindu-l ca pe însuşi chipul lui Dumnezeu, cum cei mai sporiți şi mai 
haritofori dintre monahi pot să odihnească pe fiecare om, aşa cum spune şi cuvântul din 
Gheronticon: „Ai odihnit pe fratele tău, ai odihnit pe Dumnezeu". Primirea închinătorilor în 
mănăstiri constituie o dovadă a caracterului social al vieții mănăstireşti. 

Însă monahii îşi exprimă iubirea lor pentru semeni într-un chip şi mai sublim, şi mai mistic: 
rugându-se pentru ei. Cu cât monahul este mai avansat duhovniceşte, cu atât mai des se roagă 
pentru cei vii şi pentru cei morți. Sfântul Siluan Athonitul scrie: „Unii zic că monahii trebuie 
să slujească lumea ca să nu mănânce pe degeaba pâinea poporului. Dar trebuie bine înţeles în 
ce constă slujirea lor. Monahul este un om care se roagă şi plânge pentru întreaga lume. 
Aceasta este principala lui ocupaţie. Cine îl împinge să plângă pentru întreaga lume? Domnul 
lisus Hristos, Fiul lui Dumnezeu. El dă monahului iubirea Duhului Sfânt şi această iubire 
umple inima monahului de durere pentru toţi oamenii pentru că nu sunt pe calea mântuirii cu 
toții. Domnul însuşi a fost atât de întristat pentru poporul Său încât S-a dat pe Sine însuşi 

morții pe cruce. Dar şi Maica Domnului a avut în inima εἰ aceeaşi întristare pentru oameni. Şi 
Fiul οἱ preaiubit dorea până la sfârşit mântuirea tuturor”. 

Aceeaşi sociabilitate exprimă monahii şi prin scrierile lor (de exemplu, Sfântul Nicodim 
Aghioritul), corespondenţa lor (cum ar fi Cuviosul Daniil Katunakiotul sau Gheron Iosif), prin 
călătoriile făcute de ei, din ascultare, în comunitățile creştinilor din lume pentru a ține predici, 
a spovedi etc. 

În anumite situaţii de grea încercare pentru neam - cum ar fi războaiele, prigonirile, 
înrobirile -, monahii îşi manifestă iubirea lor față de semeni prin lucrări folositoare societății, 
aşa cum a făcut Sfânta Filoteia în Atena, în perioada stăpânirii turceşti, sau prin predici care 
înflăcărează şi susţin credința, cum a făcut Sfântul Cosma Etolianul. 

Un martor nemincinos al acestui adevăr este istorica Mânăstire a Lavrei care a luat parte la 
Revoluţia din 1821. De asemenea, sfaturile monahilor isihaşti ortodocşi pentru păstrarea 
credinţei ortodoxe, a limbii şi a naţionalităţii popoarelor ortodoxe în timpul dominaţiei 
turceşti este bine cunoscută. 

Pentru monahi, sociabilitatea nu este ceva care se dobândeşte uşor. Ea este rod al unor lupte 
continue de ani de zile, fără de care monahul nu poate dobândi harul dumnezeiesc şi nu poate 
smulge iubirea de sine şi, deci, antisociabilitatea. Când chinoviile ortodoxe şi sinodiile 
mănăstireşti funcționează corect, ele devin centre din care iradiază sociabilitatea creştină, 
după Hristos. La fel, fiecare monah luptător şi fiecare bun creştin devin un astfel de centru. 

SFINTELE CANOANE DESPRE MONAHISM! 


1. Generalităţi 


Conform Canoanelor, viața monahală este viață de pocăință: „vieţuirea călugărească ne 
înfăţişează viaţa cea întru pocăință” (43, Trul.). Viaţa monahilor este „liniştită (isihastă) şi 
singuratică” (22, VII). Monah este cel ce „s-a îndatorat Domnului Dumnezeu să poarte jugul 
călugăresc" (22, VII) şi, de aceea, trebuie să se ferească de ocupațiile lumești, „să stea singur 
şi să tacă" (22, VII), „îndeletnicindu-se cu obiceiul şi cu lucrarea cea mântuitoare" (Sfântul 
Alanasie, Epistola către Amum), „îngrijindu-se doar de post şi de rugăciune" (4, IV). 

Starea monahilor este stare păstorită şi nu care păstorește, căci „aşezămintele monahale au 
cuvânt de ascultare necondiționată şi de ucenicie, iar nu de a învăţa şi de a fi întâistătător, nici 
nu cer a păstori pe alţii, ci înşişi a fi păstoriți” (1: 10, C-pol.), chiar dacă, în mod indirect, 
mistic şi tăcut, călugării, când se desăvârşesc, păstoresc Biserica prin sfântul lor exemplu, prin 
scrieri, prin sfaturi şi prin rugăciunile lor pline de îndrăzneală către Dumnezeu. 

Între viaţa creştină din lume οἱ viaţa monahilor nu există opoziţie. Şi unii, şi alţii sunt 
chemaţi la mântuire, prin pocăință şi asceză. Termenii şi modalitatea ascezei diferă însă. 
„Asceza monahului este mai aspră şi, de aceea, şi curățirea mai profundă, şi vederea slavei lui 
Dumnezeu mai strălucitoare" (Sfântul Alanasic cel Mare, op. cit.), în mod caracteristic învaţă 
şi Sfântul Grigorie de Nyssa că scopul vieţii în feciorie nu este doar retragerea din mijlocul 
„răutăților omeneşti", ci şi „strădania pentru nestricăciune", pentru ca, prin aceasta, „să poată 
fi văzut Dumnezeu. Căci principalul şi primul şi singurul bun şi curat dintre toate este 
Dumnezeu" (PG 46, 337b). De aceea, şi isihia în care monahul poate să cucerească 
desăvârşirea este caracterizată ca „adevăratul bun" (41, Trul.). 

Adevăraţii monahi „nu iau pretextul ascezei spre mândrie, ridicându-se împotriva celor ce 
viețuiesc mai simplu" (21, Gangr.), nici nu se laudă, cum fac ereticii encratiți „şi cei ce 
introduc inovaţii împotriva Scripturilor şi Canoanelor bisericeşti" (ibid.). 

Sinodul de la Gangra exprimă concepţia generală a Bisericii atunci când spune: „Noi, 
aşadar, admirăm şi fecioria cea cu smerenie şi privim înfrânarea cea făcută cu demnitate şi cu 
evlavie şi aprobăm retragerea cu smerenie de la lucrurile lumeşti, şi cinstim legătura 
venerabilă a nunții..." (ibid.) 

Conştiinţa Bisericii cinsteşte nunta, însă se minunează de retragere ca fiind „o cale mai 
bună". 


2. Intrarea, tunderea şi ieşirea din mănăstire 


Nimeni nu este împiedicat de păcătoşenia sa să îmbrace schima monahală câtă vreme „s-a 
pocăit în mod sincer" (43, Trul.). Este cerută însă o încercare de trei ani înaintea tunderii, care 
poate fi redusă însă până la şase luni „dacă este bărbat evlavios şi a purtat viețuirea 
călugărească şi în timpul petrecerii sale în lume" (5, 1-11). În caz contrar, egumenul este 
alungat din egumenie şi cel în cauză este mutat în altă mănăstire. Iconomia de la acest Canon 
este îngăduită în caz de boală. Se mai cere, de asemenea, prezența unui părinte experimentat 
căruia sa-i fie încredințat noul călugăr şi care să-l iniţieze pe acesta în viața călugărească. Cel 
care călugăreşte fără un astfel de părinte este amenințat cu caterisirea: „căci cei care au făcut 
tundere fără judecată şi nu în deplină siguranță, şi schima monahicească au necinstit-o, şi 
numele lui Hristos au făcut să fie blasfemiat" (2, I-II). 

Sfintele Canoane prescriu elementele de siguranță în interiorul cărora călugării sunt în afara 
pericolului lepădării. Astfel, monahul nu poate să se lepede de calitatea sa călugărească, nici 


! Traducere după Arhimandrit Georgiou Kapsane, HE ΡΟΙΜΑΝΤΙΚΕ DIAKONIA ΚΑΤΑ TOUS 
HIEROUS KANONAS, Pireu, 1976, p. 167-175. 

să părăsească mănăstirea de metanie din voia proprie (după Canonul 34 al lui Nichifor al 
Constantinopolului, călugărul care îşi leapădă schima se anatemizează, se îmbracă cu schimă 
şi este readus chiar cu forța în mănăstire). Pentru a se muta în altă mănăstire i se cere 
permisiunea egumenului său (21, VII). Dar nici să iasă din mănăstire nu poate decât în caz de 
mare nevoie şi având permisiunea egumenului (46, Trul.). Tot astfel, şi pustnicii care 
„cutreieră cetățile petrecând printre bărbaţii laici şi printre femei [...] să fie cu desăvârşire 
goniti din cetăți şi să locuiască pustiurile" (42, Trul.). 

În ceea ce priveşte monahiile, nu li se îngăduie să iasă din mănăstire decât în caz de nevoie 
şi însoţite de una dintre bătrânele rânduite de egumenă, neîngăduindu-li-se sub nici o formă să 
doarmă în afara mănăstirii (46, Trul.). 

Unii părăsesc mănăstirile lor „ca unii ce năzuiesc să stăpânească şi nevoind să asculte" (17, 
VII). Monahului 1 se îngăduie să părăsească mănăstirea doar în cazul în care „se vătăma cu 
adevărat", „chiar dacă a fost legat de egumen să nu plece" (6, Nicolae αἱ Constantinopolului). 
Sfântul Nichifor al Constantinopolului deosebeşte următoarele pricini de vătămare: a) dacă 
egumenul este eretic; b) dacă intră femei în mănăstire; c) dacă în mănăstire sunt copii care 
învață lucruri lumești care se predau şi în afara mănăstirii (Canonul 17). Sinodul 9 de la 
Constantinopol acceptă faptul că mutarea monahilor din mănăstirea lor poate să se facă şi de 
către episcop „în scopul statornicirii mănăstireşti, sau şi în casă lumească, dacă va socoti spre 
mântuirea celor ce locuiesc într-însa, sau altundeva..., această împrejurare neînvinovăţindu-i 
nici pe cei ce-l primesc, nici pe monahi" (Canonul 4). 

Monahul nu poate să rămână în mănăstire de maici, nici să vorbească în particular cu o 
monahie, ci, în afara mănăstirii, să vorbească doar în prezenţa unei monahii bătrâne sau a 
rudelor (20, VII). Alte Canoane interzic monahilor să mănânce împreună cu femeile sau să 
rămână în hoteluri în afară de mare trebuință (22, VII), iar atunci când vor face aceasta să o 
facă cu evlavie, îmbăierea şi scăldatul împreună cu femeile sunt interzise, ca de altfel şi 
laicilor şi clericilor (30, Laodiceea). „Conjuraţia, ortăcirea (facerea de ceată) împotriva 
episcopului şi a clericilor sunt pedepsite cu îndepărtarea din treaptă" (18, IV). Clericii şi 
monahii nu au voie să meargă la „alergările de cai sau să fie de faţă la jocurile de teatru" (24, 
Trul.). Se interzice, de asemenea, colportarea cărților apocrife şi eretice (mincinoase) şi 
nepredarea lor Patriarhului de Constantinopol (9, VII). Mai există, de asemenea, şi alte 
Canoane ale Sfântului Nichifor al Constantinopolului care privesc păstorirea în mănăstire a 
călugărilor. 

Aceste rânduieli au fost stabilite în cea mai mare parte de către Sinoadele Ecumenice şi nu 
au ca scop limitarea libertăţii în Hristos a monahilor, ci de a-i păzi pe aceştia şi Biserica de 
căderi şi de reaua întrebuințare a libertăţii. Canoanele menționează greşelile şi căderile 
călugărilor pentru care păstorii Bisericii, adunați în Soboare Ecumenice, s-au îngrijit de 
vindecarea acestora. Sfintele Canoane dau mărturie nu despre duhul legalist şi despotic al 
acestor Sfinți Părinți, ci despre grija şi interesul lor pastoral. 

Astăzi, multe dintre aceste Canoane continuă să fie actuale şi necesare, în vreme ce altele, 
neavând corespondență în problemele contemporane, ne slujesc drept exemple pentru 
formularea unor noi Canoane, pe baza principiului analogiei, în vederea rezolvării situațiilor 
contemporane. 


3. Răspunderea pastorală a egumenului în mănăstire 


Sfintele Canoane presupun perspectiva Bisericii, aşa cum au exprimat-o Sfinții Părinţi şi, 
mai ales, legiuitorul prin excelență al monahismului, Sfântul Vasile cel Mare, perspectivă 
potrivit căreia „egumenul nimic altceva nu este decât cel ce este în chipul Mântuitorului", şi, 
de aceea, cel ce se supune sau i se împotriveşte „nu se supune sau se împotriveşte unui om, ci 
Domnului care a zis: «Cel ce vă ascultă pe voi, pe Mine Mă ascultă, şi cel ce se leapădă de 
voi de Mine se leapădă»" (PG 31, 1409). De aceea, „monahii mănăstirii conduse în frica lui 
Dumnezeu trebuie să se supună întru toate întîistătătorului" (41, Trul.). Această ascultare este 

atât de necesară încât nimeni nu poate să plece în pustie înaintea a trei ani de viețuire într-o 
mănăstire sub conducerea egumenului (ibid.). 

Canonul 3 al Sinodului IX de la Constantinopol vorbeşte despre râvna pe care trebuie să o 
arate egumenul în păstorirea monahilor săi: „căci dacă acela căruia i s-a încredințat purtarea 
de grijă a dobitoacelor celor necuvântătoare şi, neglijând turma, nu se lasă nepedepsit, cu cât 
mai mult acela căruia 1 s-a încredințat conducerea turmei lui Hristos şi, vânzând mântuirea lor 
cu trândăvie şi cu lenevie, cum nu va lua pedeapsa faptei lui îndrăzneţe?" Egumenul care nu-l 
caută pe monahul fugit din mănăstire se afuriseşte (ibid.). 

Se vede că au existat şi situaţii în care unii egumeni au primit călugări pentru bani. Un astfel 
de egumen sau încetează, sau se cateriseşte, iar dacă nu are preoție se izgoneşte (19, VII). 

Nu vom exagera spunând că răspunderea pastorală şi puterea egumenului în mănăstire este 
identică cu cea pe care o are episcopul în eparhie. Astfel, egumenul poate hirotesi, dacă este 
preot, citeț şi ipodiacon în mănăstirea sa (6, Nichifor al Constantinopolului). 

Despre alegerea egumenului, Sfintele Canoane nu menţionează nimic, însă Sfântul 
Nicodim Aghioritul spune: „Legile dumnezeieşti ale împăraţilor ortodocşi, completând în 
aceasta Sfintele Canoane, au arătat cum trebuie ales egumenul. Episcopul nu trebuie să aşeze 
egumen cu forța în mănăstiri, ci să-l aşeze pe cel ales de toți monahii sau de cei mai virtuoşi 
din mănăstire, nu după prieteşug sau plăcere, ci ştiindu-l pe acesta ortodox şi înțelept şi 
vrednic să conducă bine pe monahi mănăstirea. Acelaşi lucru se săvârşeşte şi în mănăstirile 
de femei" (Pidalion). 


4. Răspunderea pastorală şi drepturile episcopilor asupra 
monahilor 


Problema răspunderilor pastorale şi drepturilor episcopului asupra mănăstirilor nu trebuie să 
fie privită în termenii autorității lumești, ci ca o întâietate de ordin duhovnicesc şi teologic. În 
eparhia sa, episcopul este icoana vie a lui Hristos şi centrul văzut al Bisericii locale. El este 
tatăl tuturor şi, de aceea, „trebuie să poarte grijă trebuitoare mănăstirilor” (4, IV). 

Supunerea mănăstirii față de episcop o păzeşte de orice formă de egocentrism bisericesc, 
izolare şi autarhie. Prin episcop, mănăstirea este legată cu întreaga episcopie şi cu Biserica 
Universală. Însă, din cauza neputințelor omenești, sensul drepturilor episcopului asupra 
mănăstirilor poate fi uşor răstălmăcit. De aceea, Sfintele Canoane stabilesc aceste drepturi pe 
care le putem rezuma după cum urmează: 

a) monahii trebuie să se găsească sub cârmuirea episcopului locului, „după predania 
Sfinților Părinţi, şi să nu se retragă cu trufie de sub oblăduirea lui" (8, IV). De asemenea, nici 
nu se pot separa de episcop, dacă acesta cade în erezie, înainte ca el să fie judecat şi 
condamnat de către Sinod (13;9 C-pol); 

b) pentru tunderea în călugărie de către ieromonahi este necesară aprobarea episcopului, 
după cum tâlcuiesc Balsamon şi Cuviosul Nicodim; 

c) monahul nu poate construi mănăstiri sau clădiri fără ştirea episcopului (4, IV); 

d) ctitorul mănăstirii nu poate să aşeze alt egumen fără ştirea episcopului (1; 9 C-pol); 

e) monahul care îşi părăseşte mănăstirea pentru a-şi zidi propria mănăstire, dacă nu are 
mijloacele necesare, va fi oprit de episcop (17, VII); 

f) monahul care se face pustnic are nevoie de aprobarea episcopului şi de o petrecere de trei 
ani în mănăstire; 

g) cel care călugăreşte în absenţa egumenului şi fără ştiinţa acestuia se va caterisi (2; 9 C- 
pol); 

h) mutarea monahului din mănăstirea sa poate fi făcută numai cu învoirea episcopului (4; 9 
C-pol); 

i) preocuparea cu griji lumești, case, clădiri etc., nu-i este îngăduită monahului „fără numai 
dacă ar fi rânduiţi de către episcopul cetății pentru vreo trebuință strâmtorătoare" (4, IV); 

j) pentru ca monahii să viziteze casele văduvelor sau ale fecioarelor (mănăstiri de femei) 
este necesară aprobarea episcopului şi însoţirea acestuia de către alt monah (38, Cartag.); 

k) monahul care are avere proprie după călugărire va fi lipsit de aceasta de către egumen sau 
de către episcop, care o va împărți săracilor (6; 9 C-pol). 


Din Canoanele prezentate mai sus reiese că episcopul nu intervine în viața internă a 
mănăstirii şi în păstorirea monahilor, care sunt încredințate egumenului. Episcopul doar 
supraveghează ca viaţa mănăstirii să se desfăşoare potrivit Tradiției şi Sfintelor Canoane. 

Intervenţia episcopului este cerută de către Sfintele Canoane în cazul faptelor săvârşite de 
către monahi în afara mănăstirii şi care scandalizează Biserica (vizitarea fecioarelor, 
preocuparea cu griji lumești, 5.8.). Balsamon, tâlcuind Canonul 1 al Sinodului de la 
Constantinopol, arată că problema drepturilor episcopului față de mănăstiri era o preocupare 
în Bizanţ. Însemnarea lui Balsamon luminează şi mai mult problema: „Consider că prin acest 
Canon nu s-a dat episcopului putere asupra mănăstirii, aşa cum are în biserica sa, ci doar 
drepturile episcopale le are, adică judecarea greşelilor sufleteşti, supravegherea 
conducătorilor, pomenirea la slujbe şi confirmarea egumenului ales de obşte. Aşadar, 
mănăstirile se conduc singure, fără amestecul din afară al nimănui". Dacă legăturile mănăstirii 
cu episcopul se vor situa strict între limitele acestor Canoane, atunci disensiunile între ei se 
vor reduce la minimum, iar mănăstirile vor putea să-şi împlinească nestinghente rosturile lor, 
iară ca monahii să devină pricină de scandal şi să se îndepărteze de scopul vieţii lor, adică 
dobândirea virtuţii. 

CHARTA ECUMENICĂ - JUDECATĂ ŞI CONDAMNATĂ 


ORTODOX! 


Textul care a fost numit „Charta ecumenică” şi s-a semnat în 22 aprilie 2001 la Strasbourg 
este rodul eforturilor ecumeniştilor de la aşa-numitele întruniri Ecumenice I şi a I-a, care au 
avut loc în Elveţia (1989), şi, respectiv, în Austria (1997). ΕΙ constituie un text statutar vizând 
obligaţiile confesiunilor creştine din Europa, reprezentate în Consiliul Mondial al Bisericilor, 
pentru a găsi modalitatea colaborării şi acţiunii lor în Europa Unită, în legătură cu problemele 
politico-economice şi sociale şi cu religiile reprezentate în populația ei. 

Logica secularizată a epocii noastre nu vede nimic negativ în felul de colaborare pe care îl 
promovează Charta Ecumenică. Presa politică nu putea, desigur, să ia o poziţie critică. 
Conştiința bisericească, însă, întrezăreşte o problemă gravă. Până acum s-au auzit foarte 
puţine glasuri critice. 

Ne sunt cunoscute două texte publicate ce cuprind observaţii importante. Primul, al Î.P.S. 
Mitropolitul Pavel al Cirineii, a fost publicat în periodicul Parakatatheke (Comoara) din 
6.02.2001, cu o introducere informativă. Al doilea aparține P.S. Vasile, Episcop de 
Trimitunda, şi a fost publicat în periodicul „Apostolul  Varnava" (tom 10, octombrie 
2001). Ambele texte condamnă Charta Ecumenica. 

Î.P.S. Pavel al Cirineii constată că unitatea creştină care se urmăreşte prin obligaţiile ce 
decurg din Charta nu este o unitate a credinței, în măsura în care Occidentul nu are intenția să 
părăsească cugetările eretice pe care papismul şi protestantismul i le impun, ci, pe zi ce trece, 
se împovărează cu idei anticreştine noi şi cu opțiuni morale. De asemenea, ne încredinţează de 
faptul că Charta nu are ca premisă eclesiologia ortodoxă conform căreia nu se poate vorbi de 
mai multe Biserici în afara Bisericii Celei Una, Sfântă, Sobornicească şi Apostolească, care 
este Biserica Ortodoxă de Răsărit. Observă, de asemenea, că apropierea interreligioasă nu este 
lipsită de elemente sincretiste, cum s-a dovedit, de altfel, prin studii de specialitate. În sfârşit, 
Î.P.S. Pavel arată că întreaga Charta exprimă acceptarea de către confesiunile creştine a 
procesului globalizării. 

P.S. Vasile subliniază pe scurt : 

„Charta ecumenică are mai mult un caracter şi o orientare apuseană" şi faptul că „în cursul 
colaborărilor pentru realizarea unităţii europene, în Apus, foarte adesea, problemele de 
credinţă şi duhovnicie sunt relativizate, iar Bisericile apusene se întorc spre un activism social 
pentru a face față la presiunile pe care le primesc din partea instituţiilor sociale, politice şi 
economice ale Europei." 

Ortodocşii care au participat la întâlnirea în care s-a semnat textul Chartei au acceptat fără 
discernământ termenul „unitate văzută" a Bisericilor, termen care eludează diferențele 
teologice dintre confesiunile creştine ale Apusului şi Biserica Ortodoxă. 

Ortodocşii nu pot să primească propovăduirea în comun a Evangheliei de către Bisericile 
creştine, câtă vreme nu există mărturisire comună de credință. 

Biserica Ortodoxă, credinţa în Tradiţia ei canonică, respinge îndemnul Chartei pentru 
rugăciuni comune. 

Înţelesul „unității în diversitate", care urmăreşte legalizarea diferențelor dogmatice, nu este 
acceptabil din punct de vedere ortodox. 

Din observaţiile celor două articole reiese că acest text al Chartei Ecumenice este foarte 
problematic. Ne bucurăm de observațiile celor doi arhierei deoarece, într-adevăr, Biserica 
Ortodoxă nu poate să fie de acord cu stipulările Chartei Ecumenice. Ne rugăm ca glasurile 
critice ale episcopilor Bisericii să se înmulțească. 


! Traducere după un manuscris nepublicat (n.tr.) 

Este vrednic de mirare felul în care reprezentanţii ortodocşi la organismele intercreştine au 
fost legitimaţi teologic şi bisericesc să semneze un astfel de text din partea Bisericilor 
Ortodoxe fără ο încuviințare sinodală din partea Bisericilor Ortodoxe locale. Organismele 
intercreştine sunt mai presus şi lucrează în lipsa Sfintelor Sinoade ale Bisericilor Ortodoxe 
locale? 

Este vrednică de atenție observaţia Prea Sfințitului Vasile al Trimitundei, potrivit căreia 
consultarea Bisericii Ortodoxe la lucrările de apropiere intercreştină este obligatorie deoarece 
„reprezentanții ortodocşi la diferitele întâlniri de dialog teologic au adus şi vor continua să 
aducă multe contribuții din bogăția credinței şi tradiţiei ortodoxe" şi că trebuie „să acționăm 
teologic şi nu negativist, nici cu exemple de fanatism față de cineva". 

Înţelegem că ideile Prea Sfintitului sunt acceptate de toţi cei care contestă şi resping faptele 
teologilor care au reprezentat Biserica la dialoguri. Trebuie, fără putință de tăgadă, să ne 
rugăm pentru aceşti teologi care au luat asupră-le un rol atât de dificil şi plin de răspundere. 
Trebuie, însă, să acceptăm faptul că la dialogurile care au avut deja loc în cadrul Mişcării 
ecumenice hotărârile care au fost semnate şi de către teologi ortodocşi, nu au fost întotdeauna, 
din păcate, în acord cu credința Bisericii. Un exemplu incontestabil îl constituie hotărârile 
întrunirii de la Balamand şi ale Declaraţiilor comune cu anticalcedonienii, fapt care arată că 
teologii care ne reprezintă la dialoguri nu exprimă întotdeauna conştiinţa noastră bisericească 
ortodoxă. 

Avem credința că asemenea situații se vor evita atunci când diferitele probleme vor fi 
discutate mai întâi teologic, aprobate ulterior în mod sinodal, înștiințat suficient clerul şi 
poporul credincios, iar la sfârşit, având acordul întregii Biserici, se poate duce cuvântul 
Ortodoxiei la diferitele convorbiri intercreştine. Problemele şi dificultăţile apar ori de câte ori 
chestiunile sunt discutate numai de câţiva „teologi specialişti”, fără consultarea pliromei 
Bisericii, iar părerile lor sunt prezentate la întrunirile intercreştine ca şi opinie a Bisericii. 

Studiind Chiarta Ecumenică, oricine se poate încredința că redactorii ei nu au criterii 
teologice, ci sociale. Slujesc o viziune lumească: globalizarea, în sânul căreia creştinii vor 
convieţui paşnic, fără a avea însă simțământul granițelor dintre adevăr şi erezie. Noi, 
ortodocşii, care alcătuim singura Biserică Una, Sfântă, Sobornicească şi Apostolească, putem 
să ignorăm conştiinţa noastră de sine şi să acceptăm o asemenea viziune? Problema teologică 
nu este conviețuirea, deoarece întotdeauna am convieţuit cu eterodocşi şi cu cei de alte religii, 
şi ne rugăm pentru pacea întregii lumi. Problema este tocirea conştiinţei dogmatice până la a 
considera că, în esență, „toţi suntem una şi aceeaşi”, şi a construi viața noastră socială pe 
această bază. Această gândire nu este însă a Evangheliei, nu este a Părinților, nu este a 
Sfintelor Canoane. Nu este cugetul Bisericii. 

Arhitecţii Noii Ordini ştiu că globalizarea να fi irealizabilă dacă, mai întâi, religiile nu vor 
converge şi nu vor înceta să separe oamenii planetei prin mărturisirile de credință. Ştiu că nu 
sunt suficiente elementele politice şi economice. Ştiu, de asemenea, că dialogurile 
intercreştine şi interreligioase, aşa cum se fac, nu par a conduce la unitatea credinței şi a 
adevărului. Dar, pentru a conduce la o unitate exterioară „văzută", fabricată, organizează un 
program de colaborare care să unească la început confesiunile creştine, iar apoi şi diferitele 
religii, astfel încât diferenţele confesionale să estompeze şi să anihileze conştiinţa dogmatică. 

Charta Ecumenică urmează o mentalitate secularizată, incapabilă să soluţioneze problema 
adâncă, ontologică, a omului european: lipsa harului dumnezeiesc din societățile sale. Din 
acest motiv, unitatea europeană şi globalizarea probabil că vor reuşi, dar omul european nu se 
va izbăvi de păcat şi de moarte veşnică. Nădejdea lui se găseşte în întoarcerea sa la singura 
Biserică Sfântă, Sobornicească şi Apostolească, Biserica Ortodoxă. Charta Ecumenică nu 
contribuie la aceasta. 

REFLECŢII LEGATE DE PARTICIPAREA ORTODOCŞILOR LA 
MIŞCAREA ECUMENICĂ ŞI LA CONSILIUL MONDIAL AL 
BISERICILOR! 


Secolul XX este caracterizat, după cum se ştie, de încercările de apropiere între diferitele 
comunităţi creştine. Aceste încercări din sânul, dar şi din afara C.M.B., sunt caracterizate 
drept Mişcarea ecumenică sau Ecumenism. 

Promotorii ecumenismului dintre ortodocşi sunt purtați de dorința realizării unității 
creştinilor. După cum se prezintă, însă, acţiunile şi poziţiile lor, putem să considerăm că cel 
puţin o parte dintre ei sunt sub influența puternicului curent al secularismului, curent ce s-a 
impus în secolul XX în Bisericile şi societatea Apusului. 

Întrebarea care se pune, deci, şi pentru al cărei răspuns e nevoie de studiu aprofundat, este 
următoarea: până la ce punct Mişcarea ecumenică, în general, dar şi participarea ortodocşilor 
la ea, în special, sunt influențate de teologia secularizantă? 

Este cunoscut faptul că teologia ortodoxă s-a găsit şi înainte de secolul XX sub o puternică 
influență apuseană. 

Fericitul întru pomenire Părinte Dumitru Stăniloae mi-a spus că la Facultatea de Teologie a 
Universităţii din Atena, unde îşi dăduse doctoratul, a fost uimit de pregătirea unor profesori, 
printre care Andrutsos, dar teologia patristică şi pur ortodoxă a cunoscut-o abia mai târziu, 
când a tradus în româneşte Filocalia şi Sfinţii Părinţi, şi mai ales pe Sfântul Maxim 
Mărturisitorul. 

Dar şi însuşi autorul acestor rânduri n-a auzit niciodată în perioada studiilor de teologie la 
Universitatea din Atena (1953-1957) vorbindu-se despre Sfântul Grigorie Palama şi teologia 
mistică, despre distincția între ființă şi energiile lui Dumnezeu şi despre îndumnezeire. 

Este de la sine înţeles că teologii ortodocşi care au o astfel de pregătire vor imprima un 
caracter corespunzător participării lor la Mişcarea ecumenică. 

Secularismul nu tolerează expresii absolute şi fără echivoc şi, prin urmare, nici credința 
ortodoxă după care Biserica cea Una, Sfântă, Sobornicească şi Apostolească este doar cea 
Ortodoxă, iar celelalte „Biserici” sunt lipsite de plinătatea Adevărului şi a harului şi nu pot să 
constituie Biserica cea Una, Sfântă, Sobornicească şi Apostolească. În plus, secularismul nu 
dă importanță dogmelor, ci doar colaborării practice în scopuri sociale. 


1. Sincretism creştin 


Pentru creştinii secularizaţi nu are importanţă ce şi cum crezi, ajunge doar să crezi cumva. 

Rod al duhului secularizării este şi minimalismul dogmatic, adică să fim de acord în 
învățăturile fundamentale şi să nu dăm importantă la aşa-zisele învățături secundare. Există 
însă în domeniul credinţei elemente principale şi altele secundare? Şi care sunt principale şi 
care secundare? Sfinții Părinți spun că aşa cum o monedă căreia îi lipseşte fie şi un singur 
element este falsă, la fel se întâmplă şi cu credința. În virtutea acestui spirit secularist, 
diferențele dogmatice importante (cum ar fi Filioque) sunt privite tot mai mult ca secundare şi 
nu se mai discută. Se susține chiar de către ecumeniştii ortodocşi că diferenţele de după 
Schismă nu sunt fundamentale, ci reprezintă două moduri diferite de exprimare a aceleiaşi 
credinţe apostolice. lar această atitudine e caracterizată ca tradiţie „fotiană". De fapt, este 
vorba de o pervertire sinistră a Adevărului. Ar fi dus Sfântul Fotie atâtea lupte contra 
învăţăturii despre Filioque dacă aceasta ar fi fost una dintre cele două modalități de exprimare 
a credinţei apostolice? 

Ecumeniştii din partea ortodocşilor tac în mod desăvârşit atunci când este vorba de luptele 
duse de Sfinţii Părinți pentru apărarea dogmelor şi a învăţăturii de credință ortodoxe. La 


i Referat prezentat la Simpozionul Facultăţii de Teologie Arad. mai 1998 

diferitele simpozioane teologice, cum ar fi de exemplu despre Marele Fotie, sunt prezentate 
doar teme de natură secundară, însă nici un cuvânt nu se rosteşte despre lupta contra ereziilor 
sau, în cazul Sfântului Fotie, despre importanta sa contribuție teologică la combaterea ereziei 
filioqu-iste. 

În această privinţă, doresc să prezint câteva observaţii demne de luat în consideraţie ale 
Părintelui Dumitru Stăniloae: 

„Din marea dorință după unire se naşte un entuziasm facil care crede că poate depăşi 
dificultăţile prin sentimentalism diluat şi că poate să refacă unitatea fără nici o greutate. la 
naştere şi o mentalitate diplomatică a compromisului care are impresia că poate să aducă 
împăcarea prin cedări reciproce în unele chestiuni dogmatice sau probleme mai generale care 
țin Bisericile separate. Aceste două modalități prin care este abordată — sau, mai bine zis, 
eludată - realitatea arată o anumită largheţe sau un relativism cu care sunt tratate anumite 
articole de credinţă ale Bisericilor. Acest relativism reflectă probabil minima importanță pe 
care ο dau anumite grupări creştine articolelor de credință. În plus, mai sugerează, fie din 
diplomaţie, fie din entuziasm, un schimb de compromisuri, tocmai fiindcă nu au nimic de 
pierdut prin aceste propuneri." 

(Dumitru Stăniloae, Gia hema orthodoxo oikoumenismo, Ed. Athos, 1976, p. 19-20). 


2. Sincretism interreligios 


Relativizarea adevărului nu conduce doar la sincretism intercreştin, ei chiar la unul 
interreligios. 

Recent, un ecumenist ortodox implicat în dialogul cu musulmanii a afirmat, printre alte teze 
sincretiste: „Apropierea noastră reciprocă ne face să dobândim dintr-o dată conştiinţa faptului 
că o biserică sau o moschee - locuri în care omul îşi descoperă nimicnicia sa - au ca scop 
aceeaşi transformare spirituală a omului" (Orthodoxia kai Islam, Ekdosis Hieras Mones 
Hosiou Grigoriou, Hagion Oros, 1997, p. 17). 

Alt teolog ecumenist, Olivier Clement, procedează la comparații între credinţa ortodoxă şi 
cea a altor religii, ceea ce creează confuzie şi sincretism religios de tip New Age. Despre 
mahomedanism redă, printre altele, părerea mitropolitului George Khodr, cu care e de acord: 

„Mahomed nu e doar un profet care conduce popoare întregi la Vechiul Testament, ci un 
vestitor al Judecăţii de pe urmă, iar Dumnezeu, prin el, îi face răspunzători pe creştini pentru 
«vrăjmăşia şi ura» care-i divizează" (Olivier Clement, Jar adevărul vă va face liberi, citat 
după ediţia greacă, Nea Smirni, 1997, p. 269). 

Asemănător vorbeşte şi despre budism şi iudaism. Despre Noua Eră scrie: 

„Să nu ne străduim să acuzăm neo-păgânismul, deşi tentația în acest sens este mare. Căutările 
Noii Ere ne trimit la teologia înaltă (prin definiție niptică) a Bisericii Ortodoxe" (ibidem. p. 
281-282). 

La relativizarea credinţei conduc şi rugăciunile ortodocşilor în comun cu eterodocşi sau 
necreştini. La rugăciunea anuală pentru pace de la Asissi iau parte nu numai grupuri de 
creştini din diferite confesiuni, ci şi necreştini şi idolatri. 

Din acest motiv, mulţi ortodocşi sunt foarte nemulțumiți, deoarece în spatele unor astfel de 
manifestări se ascunde mişcarea new age-istă - care urmăreşte distrugerea credinţei creştine -, 
o dată cu intrarea în al treilea mileniu şi în epoca zisă a Vărsătorului. Socotesc că ecumeniştii 
ortodocşi nu urmăresc conştient scopurile mişcării New Age, ci o fac din neştiinţă şi naivitate. 


3. Problemele participării ortodocşilor la Mişcarea ecumenică 
Următoarele fapte constituie astăzi principalele probleme ale participării ortodocşilor la 
Mişcarea ecumenică: 


La Consiliul Mondial al Bisericilor nu mai este permis ca ortodocşii să vorbească în calitate 
de reprezentanți ai singurei Biserici cu adevărat Drept-măritoare, formulând declaraţii proprii, 

aşa cum a fost la adunările generale de la Lausanne (1927), Edinburg (1937), Londra (1952), 
Evanston (1954) şi New Delhi (1961) (vezi loan Karmiris - Τα Dogmatica kai symbolica 
Mnemeia tis Orthodoxou Katholikes Ekklesias, Tomos B', 1968, p. 962 ş.u.). Astfel, vocea 
Ortodoxiei nu se mai aude şi nu se mai face nici o mărturisire a credinței ortodoxe. Vocea 
ortodocşilor se pierde în rumoarea diferitelor grupări protestante. 

C.M.B. îşi pierde încet-încet caracterul „creştin” prin aceea că adoptă puncte de vedere 
teologice raționale, interreligioase şi păgâne. Este cunoscut faptul că la Adunarea generală a 
C.M.B. de la Canberra, un teolog protestant a vorbit despre Duhul Sfânt din punct de vedere 
animist (idolatru). 

Acest lucru se întâmplă şi cu morala creştină. Ultimul număr al principalului organ al 
C.M.B., „The Ecumenical Review", se ocupă cu tema locului homosexualilor în Biserică. 
Într-un articol al unui teolog suedez care prezintă discuţiile duse în sânul „Bisericii” suedeze 
pe această temă este prezentat şi textul rugăciunii de la cununia homosexualilor: 
„Dumnezeule, Tu ne dai viaţă. Către Tine venim cu cererea noastră ca să împlineşti şi să ne 
desăvârşeşti viața. 

Către Tine venim cu bucuria noastră pentru aceste persoane umane care pot să se iubească 
unul pe altul şi să transfigureze cosmosul întru lumina Ta. 

Ne rugăm pentru ... şi pentru ... 

Binevoieşte ca viața lor comună să fie caracterizată de încrederea şi respectul unuia față de 
unicitatea celuilalt. Ajută-i să trăiască în înțelegere reciprocă şi să fie deschişi unul faţă de 
altul, încât să împlinească voia Ta. 

Când întâmpină greutăţi, adu-i mai aproape unul faţă de altul. 

Ajută-i să se ierte unul pe altul şi binevoieşte ca zi de zi să primească bucurie şi putere din 
mâna Ta. 

Dumnezeule, Tu dai viaţa şi puterea de a iubi. 

Ajută-ne să trăim aproape de Tine întotdeauna. 

Amin!" (The Ecumenical Review, vol. 50, Nr. l, ianuarie 1998, p. 64) 

Ne întrebăm: această rugă este către Dumnezeu sau către diavol? 

Hirotonia femeilor ca „episcop" şi „preot" şi participarea acestora la rugăciunile comune şi 
discuţiile acestora cu ortodocşi şi chiar cu ierarhi şi întâistătători cu engolpioane, 
scandalizează în mod periculos conştiinţa ortodocşilor, producându-le un dezgust față de 
ierarhi şi preoți. 


4. Dialogurile cu romano-catolicii şi anticalcedonienii 


Dar şi dialogurile purtate cu romano-catolicii şi cu anticalcedonienii au condus la 
micşorarea credinţei ortodoxe, după cum dovedesc documentele privitoare la această 
problemă ale Sfintei Chinotite a Sfântului Munte sau ale altor teologi. Aceasta deoarece, prin 
acordul de la Balamand, unii ortodocşi au recunoscut Biserica papală drept Biserică deplină, 
iar prin declarațiile comune ale ortodocşilor şi anticalcedonienilor s-a recunoscut de către 
ortodocşi că anticalcedonienii sunt ortodocşi şi că „cele două familii de ortodocşi” pot 
proceda la unire sacramentală prin ridicarea anatemelor de către fiecare autoritate bisericească 
în parte, fără să se precizeze dacă autoritatea bisericească o reprezintă capii Bisericilor 
autocefale sau Sinoadele generale ale Bisericilor autocefale locale, prin dialogul liber şi 
hotărârile luate în Duhul Sfânt în libertatea şi unitatea cugetului. 

În ciuda politeţurilor şi a agapologiei, uniaţia îşi continuă lucrarea οἱ distructivă şi Papa, prin 
enciclicile sale, îşi consolidează primatul şi „infailibilitatea”, prezentându-se ca păstor 
universal şi supraepiscop. 

Dar şi anticalcedonienii declară în clipe de sinceritate ce gândesc cu adevărat. Astfel, în 
recenta carte a patriarhului copt Şenuda, tradusă în greacă sub numele Firea Iul Hristos, se 
vede persistența anticalcedonicnienilor în terminologia lor eretică pe care Sinoadele 
Ecumenice au condamnat-o şi anatemizat-o. Şenuda vorbeşte despre o fire, o voinţă, o lucrare 

a Cuvântului lui Dumnezeu întrupat, şi pe deasupra mai declară că nu primeşte Sinodul IV 
Ecumenic, deoarece hotărârile lui s-au luat pe baze nestoriene. 

Concret, Patriarhul Şenuda scrie: 

„Deşi Sinodul III l-a anatemizat pe Nestorie, rătăcirile nestoriene s-au întins şi au influențat 
Sinodul IV de la Calcedon, unde tendinţa de separare a celor două firi a devenit atât de 
evidentă încât s-a spus că Hristos sunt două persoane, Dumnezeu şi omul. Unul săvârşeşte 
minuni, celălalt pătimeşte. 

Urmând aceeaşi tendință, Leon, episcopul Romei, a redactat faimosul său tom care a fost 
respins de Biserica Coptă. Sinodul însă l-a acceptat, adeverind că cele două firi există în 
Hristos şi după unire. Una dumnezeiască care-şi urmăreşte scopurile şi una omenească ce-şi 
joacă propriul rol." (Şenuda III, Partriarhul Bisericii Ortodoxe Copte a Alexandriei Egiptului, 
Firea lui Hristos, citat după traducerea greacă, ed. Armos, Atena, 1996, p. 23). 


5. Nelinişti legate de metodele ecumenismului 


Încheind, aş vrea să-mi exprim profunda neliniște față de metodele urmate în vederea 
infiltrării în Biserica Ortodoxă a punctelor de vedere ecumeniste de unire cu eterodocşii. 

1. Hotărârile care se iau de către comisiile comune de dialog nu sunt discutate apoi de către 
Sinoadele tuturor episcopiilor locale, conform Canoanelor. Nu sunt ascultate opiniile contrare. 
Nu funcţionează sistemul sinodal. Un număr limitat de teologi ecumenişti (specialişti în 
ecumenism) discută şi iau hotărâri împreună cu un foarte mic număr de episcopi din Sinod, 
fără cunoştinţa şi informarea tuturor episcopilor Bisericilor locale, a preoţilor, a diaconilor, a 
monahilor, teologilor şi a poporului credincios. Cum va putea pliroma Bisericilor Ortodoxe să 
primească aceste „uniri" în privința cărora nu şi-a exprimat niciodată părerea? Cu siguranță, 
părerea credincioşilor nu e exprimată de cei câţiva reporteri laici care militează pentru 
popularizarea succeselor ecumeniste. 

2. Ecumeniştii ortodocşi doresc din toate puterile să dialogheze cu eterodocşii, nu însă şi cu 
ortodocşii. Pe ortodocşii care dezaprobă deschiderile lor ecumeniste îi caracterizează ca 
fanatici sau fundamentalişti, pentru a-i scoate din luptă. Uită însă că fanatici nu sunt doar 
antiecumeniştii radicali care folosesc antiecumenismul ca să formeze grupări, ci şi 
ecumeniştii radicali, câtă vreme încearcă să impună perspectiva lor individuală în Biserică, 
fără să se intereseze dacă aceasta exprimă învățătura Sfinților Părinți şi conştiinţa Bisericii. 
Extremele se întâlnesc şi formează două feţe ale aceleiaşi monede. Foarte rar, sau chiar 
niciodată, un teolog ortodox care dezaprobă felul în care se duc azi dialogurile ecumenice este 
chemat să ia parte la acestea, şi dacă, din greşeală, ia parte, ecumeniştii se vor îngriji de 
înlocuirea lui. 

3. Sunt organizate asemenea simpozioane ecumeniste la care, în colaborare cu catolici şi 
protestanți, se încearcă influențarea tinerilor teologi şi clerici printr-o educaţie şi formare în 
spiritul relativismului ecumenist. 

Din cele mai multe periodice bisericeşti sunt excluse textele critice la adresa sincretismului 
ecumenist. 

Probabil că se va întreba cineva dacă sunt împotriva ecumenismului. Voi răspunde: sunt 
împotriva ecumenismului sincretist. 

Acceptăm însă un ecumenism ortodox aşa cum a fost exprimat de fericitul întru pomenire 
Părinte Gheorghe Florovski: „Ca mădular şi preot al Bisericii Ortodoxe, cred că Biserica în 
sânul căreia m-am botezat şi am crescut este Biserica, adevărata Biserică, singura Biserică 
adevărată. Şi cred aceasta din mai multe motive: din încredințare personală, din siguranța 
lăuntrică a Duhului Care suflă în Tainele Bisericii, şi din tot ceea ce pot cunoaşte din 
Scriptură şi din Tradiţia Bisericii; sunt obligat, deci, să consider toate celelalte Biserici ca 
nedepline şi, în multe cazuri, pot să stabilesc lipsurile lor cu precizie maximă. De aceea, 
unirea creştinilor, după mine, înseamnă întoarcerea la Ortodoxie. Nu am nici o convingere 

izvorâtă din obligaţie, ci ea aparține desăvârşit de «Una Sancta»." (George Florovsky, Teme 
de Teologie ortodoxă, traducere greacă, Ed. Artos Zois, Atena, 1973,p.219) 

În sensul unui astfel de ecumenism suntem informaţi că au fost luate hotărârile întâlnirii 
Interortodoxe de la Tesalonic din 29.04-2.05 1998. 

Cred că Preasfântul Duh va conduce Sfânta noastră Biserică astfel încât să dea mărturie în 
adevăr şi în dragoste, după porunca Apostolului Pavel: „[...] ţinând adevărul, în iubire, să 
creştem întru toate pentru El, Care este capul - Hristos" (Ef. 4, 15). 

„AVATON" '-UL SFÂNTULUI MUNTE ŞI HIROTONIA FEMEILOR? 


În ultima vreme se vorbeşte mult despre desfiinţarea „avaton-ului Sfântului Munte şi despre 
hirotonirea femeilor. Mi s-a cerut şi mie părerea pe care o şi dau tiparului, deoarece, după 
înțeleptul Solomon, „vreme este să taci şi vreme să grăieşti" (Eccl. 3,7). 

Feministele cer desfiinţarea „avaton"-ului Sfântului Munte deoarece consideră că este atins 
dreptul lor personal de a vizita şi, probabil, chiar şi de a viețui în Sfântul Munte. 

Uită însă că şi monahii au dreptul lor personal de a trăi călugărește într-un loc pe care οἱ 
înşişi l-au ales, οἱ înşişi l-au amenajat şi οἱ înşişi l-au dorit să fie „avaton". În plus, uită οἱ că 
cei ce au ajutat la construirea Sfântului Munte, împărați ortodocşi şi voievozi, greci şi negreci, 
precum şi Patriarhi ecumenici, aşa l-au şi vrut, iar prin hrisoavele şi sigiliile lor l-au statornicit 
astfel. 

Încă şi Păzitoarea Sfântului Munte, Doamna de Dumnezeu Născătoare, cu semne şi minuni 
a arătat voinţa ei ca Sfântul Munte să rămână „avaton". 

Am întrebat odată un părinte aghiorit de ce vor monahii „avaton"-ul, iar οἱ mi-a dat un 
răspuns paradoxal: „Pentru că iubesc femeile". 

Într-adevăr, monahii vor să iubească pe toți oamenii, şi pe bărbaţi şi pe femei, cu o iubire 
care nu este trupească sau egoistă. Adică să iubească duhovnicceşte, aşa cum a iubit Hristos. 
Pentru ca monahii să dobândească această iubire a lui Hristos, trebuie să se nevoiască într-un 
cadru în care să nu existe ispitele şi atracțiile venite din partea celuilalt sex. 

Monabhii sunt realişti. Nu trec cu vederea neputinţa şi caracterul schimbător al firii omeneşti, 
după cuvântul Domnului: „Eu însă vă spun vouă: Că oricine se uită la femeie, poftind-o, a şi 
săvârşit adulter cu ea în inima lui" (Mt. 5, 28). 

Când monahii au dobândit, după o luptă şi asceză de mulţi ani, nepătimirca, pot să iubească 
nepătimaş. De această iubire nepătimaşă au trebuinţă în orice epocă, şi până astăzi, bărbaţii şi 
femeile. Monabhii care au această iubire se roagă pentru confrații lor oameni, mai ales pentru 
cei ce pătimesc, iar rugăciunile lor sunt primite de Dumnezeu. Sfântul Antonie, cum cântăm 
în troparul lui, cu rugăciunile lui a sprijinit lumea. 

Aceşti monahi, şi mai ales duhovnicii care spovedesc, ies în lume întru ascultare de 
Biserică, primind mărturisirile bărbaţilor şi ale femeilor, şi îi ajută duhovnicceşte. 

Toţi cei ce au alergat la fericiții Părinţi Gavriil Dionisiatul, Paisie şi alţii, cunosc câtă odihnă 
au găsit. 

Dacă feministele ar avea criterii duhovniceşti şi creştine, nu s-ar lăsa purtate de o ideologie 
materialistă şi ateistă, şi nu numai că nu ar dori desființarea „avaton”-ului, ci chiar ar cere 
instituirea lui, dacă el nu ar fi existat. 

Această poziţie materialistă şi egoistă a feministelor e legată şi de acceptarea din partea lor a 
îngrozitorului păcat al avortului, ca un drept personal al femeii. Şi în acest caz, ele nu iau în 
considerare faptul că şi embrionul are dreptul lui personal să vină la viață, chiar dacă nu şi-l 
poate exprima. 

Aşadar, se pune o serioasă problemă morală şi de drept (juridică). Până la ce punct dreptul 
personal al cuiva poate să exercite o impunere asupra dreptului personal al altcuiva sau al 
altor persoane? 

Cu bucurie am aflat că la recenta statistică realizată de colaboratorii Postului radiofonic al 
Bisericii Greciei, 95% din femeile chestionate au răspuns că nu doresc desființarea „avaton"- 
ului. Această constatare e plină de mângâiere. Marea majoritate a femeilor din Grecia 
întâmpină problema cu seriozitate. 


l Avaton înseamnă literal „neumblat", referindu-se la interdicția intrării femeilor în Sfântul Munte 
Athos, precum şi în alte mănăstiri cu rânduiala „avaton”. (n.tr.) " 
? Traducere după un manuscris nepublicat (n.tr.) 

Desigur că femeile cucernice şi smerite se bucură de existența rânduielii „avaton"-ului, 
deoarece cunosc ce importanță are pentru întreaga Biserică şi pentru întreaga lume faptul că 
există monahi ce se roagă neîmprăştiat şi care se sfințesc. 

Aceşti monahi susţin cu rugăciunile lor şi cu pilda lor familiile creştine, iar cu lupta ce o duc 
pentru a trăi cu consecvență fecioria în Hristos întăresc pe creştinii căsătoriți să trăiască cu 
consecvență virtutea corespunzătoare lor, anume a credincioşiei conjugale. Cu cât mai 
duhovniceşti sunt chinoviile (obştile) şi monahii Ortodoxiei, cu atât mai duhovniceşti devin şi 
familiile creştine. 

În ceea ce priveşte tema hirotoniei femeilor, punctul de plecare al feministelor este acelaşi: 
aroganţa cu care-şi pun voia lor mai presus de Tradiţia Bisericii, mai presus de Sfintele 
Canoane şi de Sfinți. 

În conceptia lor, Biserica este o organizaţie religioasă omenească ce poate de fiecare dată 
când e cazul să se preschimbe în mod corespunzător ideologiilor la modă. 

Această poziție, precum se ştie, constituie secularismul. 

Dacă Biserica ar fi urmat şi ar fi adoptat secularismul, adică ar fi acceptat schimbarea ei sub 
influenţele fiecărei epoci, nu ar mai fi Una, Sfântă, Sobornicească şi Apostolească Biserică a 
lui Hristos, ci biserica domnului cutare sau a domnului cutare. După cum scrie Antioh al 
Pandectului: „toate ereziile numite după numele omului, adică arienii, nestorienii, severienii şi 
altele asemenea, sunt eresuri ale diavolului. Căci Biserica Sobornicească (Ortodoxă) niciunde 
nu se cheamă după numele vreunui om, ci toţi, cu numele Domnului nostru lisus Hristos, ne 
numim creştini" (PG 89, 1844D). 

Biserica a împlinit acum 2000 de ani, luptată fiind adesea din diferite părți, împotrivirea şi 
continuitatea ei se datorează identităţii sale neschimbate de-a lungul veacurilor. Această 
identitate neschimbată a sa constituie Sfânta Tradiţie, pe care o păstrează harul Duhului Sfânt. 

Toţi cei care au smerenie primesc şi se supun Sfintei Tradiţii, sunt mădulare vrednice ale 
Bisericii. Cei care din mândrie o tăgăduiesc sau doresc în chip antropocentric să-i schimbe 
caracterul dumnezeiesc-omenesc (teantropic) ies din trupul Bisericii, care e trupul lui Hristos. 

Hirotonia femeilor schimbă Tradiţia apostolică, deoarece niciodată nu a existat vreun semn 
al prezenţei ei. Diaconiţele (din Biserica primară) nu erau preoți sau episcopi. Aveau numai 
slujirea de a ajuta la botezul femeilor, la care, din pricini de bună cuviință, nu ajutau preoții 
(bărbaţi). 

Nu vom face greşeala eterodocşilor de a schimba Sfânta noastră Tradiţie apostolică cu cea a 
vreunui „infailibil", papa sau oricare protestant, care în mod „infailibil" şi individual explică 
Sfânta Scriptură. 

Să ia aminte doamnele feministe ce scrie rusoaica Tatiana Gorişeva, referindu-se la educaţia 
ateistă care s-a făcut în Uniunea Sovietică: „Atunci a venit Aceea. Aceea care-i mântuieşte pe 
cei ce bolesc cu sufletul. Mulțumită Ei am putut să mă găsesc pe mine însămi, găsindu-L pe 
Dumnezeu. Legătura duhovnicească cu Maica Domnului m-a ajutat să descopăr şi să arăt 
înlăuntrul meu, în mod clar şi deplin, femeia ... Femeia demonizată de către religiile idolatre, 
precum şi de jalnicul păgânism contemporan, se sfințeşte în Maica Domnului de către Duhul 
Sfânt până la o asemenea măsură încât să poată primi Cuvântul în chiar trupul οἱ şi să devină 
cu adevărat vas al Duhului" (în revista Synaxe, t. 3, 1982, p. 46-49). 

Într-adevăr, fiecare femeie creştină poate să urmeze pilda Maicii Domnului, care, fără să fie 
„preot" sau „episcop", s-a făcut Maică a Izbăvitorului, deoarece şi-a dăruit întreaga ei libertate 
şi întreaga ei iubire lui Dumnezeu şi aşa s-a făcut mai presus nu numai decât preoții şi 
episcopii, ci şi decât Apostolii şi mai cinstită şi mai slăvită decât cetele îngereşti. 

ECUMENISM ŞI ORTODOXIE ECUMENICĂ' 


Întrebare: Prea Cuvioase Părinte Egumen, cum priviți Sfinţia Voastră mişcarea de apropiere 
interreligioasă la care iau parte şi reprezentanți ai Bisericii Ortodoxe? 

Răspuns: Din capul locului se vede că această mişcare este dirijată de romano-catolici. începe 
cu declaraţiile de la Assisi şi se sfârşeşte la Roma. întrevăd aici o încercare a Papei de a se impune 
nu numai ca şi conducător al tuturor creştinilor, ci şi al tuturor religiilor. Această afirmație a mea 
este întărită dacă luăm în considerare şi alte acţiuni asemănătoare ale Vaticanului, cum ar fi 
poziţia dominantă pe care şi-o asumă Papa în negocierile creştinilor cu Vaticanul, sau în cele cu 
evreii legate de situația Locurilor Sfinte. Este clar că Papa încearcă să preia conducerea spirituală 
a Europei Unite, nu doar a tuturor „bisericilor şi confesiunilor creştine" (lucru cu neputinţă, 
deocamdată), ci să-şi asigure primatul într-o Europă polimorfă religios. 

Sunt caracteristice în acest sens şi declaraţiile pe care le-au făcut conducătorii Uniunii 
Europene, Jacques Santer şi Romano Prodi, vorbind despre „un câmp comun de colaborare a 
cultelor cu societatea civilă” pentru întruparea ideilor unei Europe noi, “atât în viața politică, cît 
şi în aspectele ei religioase”. 

Vaticanul încearcă de fiecare dată cât se poate mai mult: 

- prin uniație: atragerea nemijlocită a ortodocşilor şi a altor creştini răsăriteni (monofiziti, 
anticalcedonieni); 

- prin dialogul cu ortodocşii recunoaşterea Bisericii Romano-Catolice de către oertodocşi 
drept Biserică-soră, avînd credinţă apostolică, Taine valide şi succesiune apostolică; 

- prin participarea şi organizarea, la Vatican, a declaraţiilor şi rugăciunilor interreligioase 
pentru pace urmăreşte primatul în toate religiile. 

Roma întrevede că, datorită înfrumusețării şi aggiornamentoului creştinismului apusean, 
romano-catolicismul poate ieşi din dificultățile în care se află, instituind un soi de ideologie 
pan-religioasă cu colorit creştin. În acest scop, încearcă să se impună ca şi conducător al 
noilor structuri politico-religioase ale Europei. Aceasta este în conformitate cu poziția 
teologică a Vaticanului, conform căreia “orice bun care există în afara Bisericii Romano- 
Catolice îi aparține virtual”. 

Întrebare: Nu credeţi că în această mişcare generală este necesară şi prezența Ortodoxiei, 
astfel încât evoluţia aceasta să nu fie monopolizată de romano-catolici? 

Răspuns: Biserica nu este un sistem ideologico-politic. Mai cu seamă Biserica noastră 
Ortodoxă, care niciodată nu încetează a fi Una, Sfântă, Sobornicească ( = universală, 
ecumenică) şi Apostolească, singura cale sigură spre mântuire. Din această cauză, astfel de 
„necesităţi" sunt de neînțeles. Credinţa noastră pură se înstrăinează atunci când este folosită în 
spatele acestor declaraţii pe care conducătorii ortodocşi n-ar trebui să le susțină nici măcar cu 
prezenţa lor. 

Înrebare: Stinţia Voastră, în special, ca şi cleric ortodox şi cunoscător al Dreptului canonic, 
cum vedeţi împreună-rugăciunca cu reprezentanții altor religii? Este permisă de către Sfintele 
Canoane şi de tradiția Bisericii noastre? 

Răspuns: În cazul acesta nu avem de a face cu o împreună-rugăciune în sensul participării 
tuturor la o rugăciune comună, deoarece fiecare reprezentant religios se roagă pe rând la 
Dumnezeul său. Împreună-rugăciune săvârşesc ierarhii ortodocşi cu romano-catolicii şi cu alți 
creştini eterodocşi. Desigur că şi această împreună-rugăciune este interzisă de către Sfintele 
Canoane, din motive eclesiologice serioase. Dar nici rugăciunea reprezentanţilor diferitelor 
religii în acelaşi loc, pe rând şi pentru acelaşi scop, nu poate fi acceptată de către conştiinţa 
creştină ortodoxă din mai multe motive: 

- deoarece dumnezeii către care se roagă reprezentanţii celorlalte religii sunt mincinoşi. 
Profetul David spune „toți dumnezeii neamurilor sunt draci" (Ps. 95, 5 - traducere după 
Septuaginta) şi că „urechi au şi nu vor auzi" (Ps. 113, 14). Hinduşii, de exemplu, cred într-o 


' Interviu apărut în periodicul Χριστιανικι, 6 martie 1997, p. 1-4. 

sumedenie de zeități. Şintoiştii cred în sufletele înaintaşilor şi cinstesc zidirea în locul 
ziditorului (soarele, luna etc.). Budiştii au un dumnezeu impersonal. Iudeii şi musulmanii 
cred într-un dumnezeu monopersonal, considerând ca blasfemie credința în Dumnezeul 
Treimic şi în dumnezeirea lui Hristos. Cum putem noi, creştinii ortodocşi, să luăm parte la 
rugăciuni acolo unde nu se dă nici o importanță celui către care se îndreaptă rugăciunea, 
considerându-se suficient faptul că te rogi la un oarecare dumnezeu? Astfel de situaţii 
amintesc de New Age şi de duhul masonic sincretist. lar această situație nu este doar 
împotriva Sfintelor Canoane, ci şi a Vechiului Testament. 

- ar fi acceptat vreodată profetul Ilie sau altul dintre profeți să ia parte la aşa ceva? Este 
cunoscut faptul că profeţii au propovăduit lupta neîncetată împotriva oricărui fel de sincretism 
religios, şi cei mai mulţi dintre aceştia au fost alungați şi ucişi din acest motiv. 

- ar fi acceptat vreodată Sfinții Apostoli şi nenumărați sfinți martiri şi mărturisitori ai 
Credinței noastre o astfel de participare? Cum îndrăznim noi astăzi să acționăm împotriva lor, 
a Profeților, a Apostolilor, a Martirilor şi a Sfinţilor noştri Părinți? 

Întrebare: Mulţi teologi accentuează că Ortodoxia este ecumenică (i.e. universală). Nu 
credeți că a sosit timpul ca în zilele noastre să se impună această dimensiune a Ortodoxiei? 

Răspuns: Cu certitudine, Biserica Ortodoxă este ecumenică (1.6. universală). Una este însă 
ecumenicitatea (1.6. universalismul, sobornicitatea) şi alta este însă ecumenismul. Biserica 
Ortodoxă este ecumenică dar nu este ecumenistă. 51 rămâne ecumenică, câtă vreme nu cade în 
ispita ecumenismului. Ecumenicitatea constituie expresia deplinătăţii Bisericii şi se propune şi 
celorlalți fără să se împartă sau să se ajusteze după concepțiile omeneşti. Aşadar, deoarece 
Biserica noastră Ortodoxă este ecumenică şi deoarece întreaga lume are cu adevărat nevoie de 
ecumenicitatea ei, este necesar ca ea să se menţină ca ecumenică şi să nu cadă în ecumenism. 
Iar aceasta nu numai pentru a-şi păstra identitatea ei, ci şi pentru a ajuta cu adevărat lumea. 

Întrebare: Care credeţi că sunt consecinţele probabile ale ecumenismului în sânul poporului 
credincios? 

Răspuns: Consecințele unor astfel de manifestări şi declarații sunt numeroase şi neplăcute 
nu numai pentru credincioşii Bisericii, ci şi pentru cei ai celorlalte culte. Astăzi, prin folosirea 
mijloacelor de informare în masă, toate informaţiile din lume pot ajunge şi în cel mai 
îndepărtat colţ. 

Credincioşilor ortodocşi practicanți şi cu conştiinţă bisericească vie care urmează hotărât 
„credința încredințată o dată pentru totdeauna sfinților” (Iuda 3), aceste manifestări şi 
declaraţii le produc indignare, întristare şi gânduri de a părăsi o Biserică ce îngăduie aşa ceva, 
cu intenția de a mări numărul credincioşilor schismatici zelotişti şi să lovească astfel şi mai 
mult Sfânta noastră Biserică Ortodoxă. 

Celor credincioşi doar cu numele, ecumenismul le produce slăbirea şi diluarea conştiinţei 
dogmatice şi un şi mai mare dezinteres pentru credința şi viața ortodoxă, câtă vreme toate 
religiile sunt la fel. 

În plus, pe cei care nu cunosc Ortodoxia, dar caută un răspuns la diferite probleme, îi 
încurajează să accepte soluţii de la diferite eresuri şi religii. Se ştie că în Grecia există mai 
mult de 500 de astfel de mişcări religioase şi creştine şi că tot mai mulți ortodocşi le devin 
adepți. Ca să nu amintesc decât de mişcările religioase extrem orientale şi de penticostali la a 
căror adunare în Atena vin pentru a asculta predica şi pentru a lua parte la rugăciuni şi la aşa- 
zisele vindecări cam 500-600 de ortodocşi sau fost-ortodocşi. Cum vor putea duhovnicii şi 
preoții să interzică credincioşilor ortodocşi să meargă la astfel de adunări, câtă vreme ierarhi 
ortodocşi iau parte nu doar la rugăciuni intercreştine, ci şi interreligioasc? 

Un cunoscut profesor universitar de la Universitatea din Atena arată în articolul său 
„Liturghia comună ecumenistă" din ziarul „Eleftheroutopia ” (25-10-1995) că aceste mişcări 
ridică o serioasă problemă pastorală. Această parodie de Liturghie a avut loc în insula Sinos, 
la biserica episcopiei romano-catolice, unde au cântat ortodocşi, au slujit latinii, şi au fost 
împărtăşiți toţi, inclusiv protestanții prezenţi, cu ostia, de către episcopul romano-catolic al 
Sinos-ului. 

Să vă mai citez şi un pasaj care vizează direct subiectul nostru: 

„Cu evlavie treceau prin fața icoanei Maicii Domnului, mulți aprinzând chiar lumânări, 
ortodocşi, catolici, protestanți, musulmani, budişti, şintoişti, câţiva cu religie nedeclarată, 
după cum şi atei convinşi. (...) Atmosfera din biserică era «ca un pod ce ducea de la pământ la 
cer», deşi unul se închina la Hristos, altul la Mohamed, altul la Buddha ş.a.m.d. (...) 

Aceeaşi senzaţie am mai avut-o cu trei ani înainte, într-un templu budist din Kioto... Tot aşa, 
şi acolo, budiştii localnici se prosternau în fața unei statui, aprindeau tămâie, 
identică cu cea folosită de creştinii apuseni, ardeau lumânări fiecare la dumnezeul său...". 

Încheind răspunsul meu, vreau să subliniez faptul că, prin astfel de acţiuni, dăm senzația 
necreştinilor că suntem unul şi acelaşi lucru cu εἰ, că nu are importanţă că ei nu sunt creştini, 
şi că mântuirea se află şi în alte religii. Cum vor mai căuta credincioşii altor religii mântuirea 
în Hristos sau ce înțeles va mai avea pentru ei propovăduirea ortodoxă a Evangheliei? 

Întrebare: Într-un text al P.S. Damaschin al Elveţiei se face referinţă la dialogul ortodocşi- 
musulmani. Citez: „O biserică sau o moschee - locuri în care omul își cunoaşte nimicnicia sa - 
țintesc ambele spre aceeaşi valorizare spirituală a omului" (Episkepsis, nr. 494, p. 23). 
Această frază ne-a şocat şi ne interesează opinia Sfinţiei Voastre. 

Răspuns: Din păcate, această frază, ca şi altele de acest fel ale Prea Sfințitului Damaschin 
sau ale altor teologi ortodocşi şi eterodocşi care se ocupă cu dialogul cu musulmanii, exprimă 
spiritul sincretist în care se ţine dialogul. 

Personal, mă îndoiesc profund că o biserică şi o geamie (sau o sinagogă, sau orice alt locaş 
religios monoteist) pot conduce pe om la aceeaşi stare duhovnicească. Vreau să cred că astfel 
de fraze s-au rostit din greşeală şi că nu exprimă convingerile profunde ale acestor teologi, 
deoarece, dacă ar exprima credinţa celor care le publică, îmi pare rău să o spun, au căzut din 
credinţa creştină. Dar este nepermis să fie rostite astfel de cuvinte chiar din greşeală. Cu 
credinţa Bisericii nu ne jucăm. Cum este posibil ca într-o geamie unde se propovăduieşte 
Coranul cu toate rătăcirile lui, unde nu se cinsteşte şi nu se propovăduieşte credinţa în 
Dumnezeul Treimic, unde „credincioşii" nu se împărtăşesc cu Sfintele Taine şi nu primesc 
harul dumnezeiesc prin ele şi nu devin mădulare ale Trupului lui Hristos, cum pot ei să aibă 
aceeaşi stare duhovnicească cu ortodocşii dintr-o biserică în care se cinstește Sfânta Treime şi 
se săvârşesc Sfintele Taine? Dacă am lua în serios chiar şi numai cuvintele slujbei săvârşite la 
înnoirea unei biserici ortodoxe, n-am putea să mai spunem aşa ceva. 

Deoarece problema dialogului acestuia este gravă trebuie să ne străduim să păzim sistematic 
şi cu grijă credinţa noastră. Dacă astfel de concepții domnesc înseamnă că se propovăduieşte 
„O altă Evanghelie”, deoarece în Evanghelia lui Hristos se spune că „cel ce va crede şi se va 
boteza se va mântui, iar cel ce nu va crede se va osândi" (Μο. 16, 16) şi că „nu este în 
altcineva mântuirea (decât în lisus Hristos), căci nu este sub cer nici un alt nume, dat între 
oameni, în care trebuie să ne mântuim noi" (Ε.Α. 4, 12). 

Întrebare: Aţi atins deja tema dialogului şi aş vrea să vă întreb: ce credeţi despre dialogurile 
intercreştine? 

Răspuns: Tema este foarte largă, iar răspunsul ar trebui să fie o carte întreagă. Pe scurt, vă 
răspund că nu putem, ca ortodocşi, să acceptăm concluziile dialogului cu romano-catolicii, 
deoarece documentul de la Balamand, care deocamdată este considerat „de lucru”, e utilizat în 
practică drept înţelegere încheiată, şi care recunoaşte Biserica Romano-Catolică ca având 
credinţă apostolică, participare la aceleaşi taine cu ortodocşii, aceeaşi preoţie şi succesiune 
apostolică a episcopilor. 

Nu putem accepta nici concluziile dialogului cu anticalcedonienii deoarece, aşa cum s-a 
arătat în lucrarea „Observaţii cu privire la dialogul ortodocşilor cu anticalcedonienii" a Sfintei 
Comunităţi a Sfântului Munte Athos, ortodocşii au acceptat abia acum, pentru prima dată în 
istorie, faptul că anticalcedonienii au hristologie ortodoxă, în ciuda hotărârilor Sinoadelor IV, 
V, VI şi VII Ecumenice şi a scrierilor celor mai mari de Dumnezeu purtători Părinți αἱ 
Bisericii: Fotie, loan Damaschin, Maxim Mărturisitorul, Sofronie al Ierusalimului ş.a. 

Între altele: ce noimă mai poate avea dialogul cu anglicanii, când, pe lângă celelalte rătăciri, 
hirotonesc femei ca episcop şi preot? Sau când binecuvîntează căsătorii homosexuale şi alte 
fapte imorale? După cum se ştie, chiar în sânul cercurilor anglicane, aceste situaţii au 
declanşat mişcări şi nemulțumiri. 

Întrebare: Nu credeţi că ar fi bine să se facă concesii acolo unde nu există diferențe mari? 

Răspuns: Dintru început, precizez că, în domeniul credinţei, chiar şi diferentele mici sunt 
mari. Concesiile amintite mai sus față de catolici şi anticalcedonieni nu reprezintă oare un 
minimalism dogmatic? 

Mă tem că cea mai mare concesie a ortodocşilor făcută în aceste dialoguri este 
recunoaşterea - fie directă, fie implicită - a faptului că nu doar Biserica Ortodoxă este Una, 
Sfântă, Sobornicească şi Apostolică, ci ea constituie o astfel de Biserică împreună cu catolicii, 
protestanții şi anticalcedonienii. Mă tem că pe această erezie eclesiologică se bazează 
dialogurile. 

Nu e lipsit de importanţă faptul că anticalcedonicnii au încetat să mai fie caracterizați drept 
monofiziți, sau anticalcedonieni sau precalcedonieni sau creştini vechi-orientali, ci sunt 
recunoscuţi ca şi ortodocşi orientali, iar Biserica noastră drept una dintre cele două familii de 
ortodocşi, cealaltă familie fiind anticalcedonicnii. 

Cu smerenie considerăm că această erezie eclesiologică trebuie să fie condamnată sinodal 
pentru ca mireasa lui Hristos să rămână neatinsă şi fără pată, Una, Sfântă, Sobornicească şi 
Apostolească. Noi rămânem mereu credincioşi hotărârilor sinodalilor din Constantinopol care, 
în 1895, au declarat că Biserica papală a căzut din credința evanghelică pe care o păstrează 
Biserica Ortodoxă care singură este Una, Sfântă, Sobornicească şi Apostolică. 

Întrebare: Nu cumva acesta este doar punctul dumneavoastră de vedere? 

Răspuns: Critica făcută de Biserica Greciei documentului de la Balamand (vezi 
„Ekklistiastiki Alitheia”, 16.01.1995), şi observaţiile Sfântului Sinod legate de dialogul cu 
anticalcedonienii, ca şi alte texte ale ierarhilor şi profesorilor de teologie, mă îndreptăţesc să 
spun că acest punct de vedere nu este numai al meu sau al călugărilor atoniți. 

Întrebare: O altă temă gravă care interesează pe mulţi ortodocşi este participarea 
ortodocşilor la Consiliul Mondial al Bisericilor. Ce credeţi despre aceasta? 

Răspuns: Pe drept cuvânt, această temă nelinişteşte pe mulţi ortodocşi. C.M.B. este condus, 
cum se ştie, după concepţii necreştine, chiar păgâne, cum s-a văzut şi la Adunarea Generală 
de la Canberra, unde Duhul Sfânt a fost înfățişat într-un chip animist idolatru. 

Ortodocşii nu au posibilitatea să-şi facă cunoscută poziţia, aşa cum au făcut-o până la 
Adunarea generală de la Delhi din 1961, unde, din nefericire, au renunţat la acest drept, pentru 
ca ecumeniştii ortodocşi să fie mai plăcuţi protestanților. 

Până în 1961 a avut sens participarea ortodocşilor la C.M.B., câtă vreme au vorbit acolo nu 
ca reprezentanţi ai unei fracțiuni a creştinismului divizat, ci ca reprezentanți ai Bisericii celei 
Una, Sfântă, Sobornicească şi Apostolească. 

Textele reprezentanţei ortodoxe, alcătuite de venerabilul teolog Pr. George Florovski, citite 
şi publicate la aceste adunări, exprimau conştiinţa de sine ortodoxă. 

Astăzi, însă, vocea ortodocșilor se pierde în ghiveciul protestant. Protestanții, consecvenți 
eclesiologiei lor, conform căreia există Biserica văzută (nedesăvârşită şi fragmentată) şi cea 
nevăzută (unită şi desăvârşită), vin la C.M.B. pentru a-şi aduce fiecare părticica lui de adevăr, 
astfel încât toţi la un loc să desăvârşească Biserica cea nevăzută. 

Ce sens are participarea ortodocşilor la acest Consiliu aproape exclusiv protestant, unde 
glasul nostru răsună într-un Babel al ereziilor protestante, câtă vreme eclesiologia noastră este 
radical diferită? Nu cumva acceptând participarea la C.M.B. cădem indirect de la eclesiologia 
noastră ortodoxă? 

Mulţi ecumenişti ortodocşi cred că dacă ar creşte numărul reprezentanţilor ortodocşi în 
Birourile C.M.B., hotărârile şi textele sale ar fi mai ortodoxe. Cunoscând, însă, marea criză a 
credinţei prin care trece întreg protestantismul, criză care conduce tot mai mult spre libera- 
cugetare şi necredinţă, o astfel ele supoziție mi se pare absolut nefondată. 

Dacă vrem să fim consecvenţi cu credinţa şi cu eclesiologia noastră şi să nu scandalizăm 
poporul credincios ortodox, consider că Biserica Ortodoxă poate participa la C.M.B. doar 
dacă vorbeşte ca Una, Sfântă, Sobornicească şi Apostolească Biserică, şi cu condiţia ca 
ierarhii şi ceilalți clerici să nu se roage împreună cu protestanții de diferite nuanţe (între care 
destui neagă toate elementele Tradiţiei Bisericii noastre), şi mai ales cu femei episcop sau 
preot. 

Întrebare: Unii ortodocşi susţin că Tradiţia moare şi omoară dacă nu se înnoieşte, şi că 
Tradiţia pură nu se concepe fără înnoire. Ce credeţi? 

Răspuns: Există diferenţe între înnoire şi înnoire. Înnoirea autentică a Tradiţiei s-a făcut de 
către sfinți, de către de Dumnezeu inspirații Părinţi ai Bisericii noastre şi de către sfintele ei 
Sinoade Ecumenice şi locale. Toţi aceştia, rămânând înrădăcinați în Adevărul Evangheliei, au 
purces la tâlcuirea lui în limba accesibilă şi înțeleasă de oamenii epocii lor. Nu au alterat deloc 
esenţa Evangheliei şi a învăţăturii apostolice, ci au îmbinat-o organic în epoca lor. Încercări 
de înnoire au făcut şi ereticii care, însă, dezlipiți de Trupul Bisericii şi lipsiţi de 
dumnezeiescul har, s-au rătăcit de la Adevărul credinţei. Biserica a îndepărtat acest tip de 
„înnoire" ca pe un cancer de pe trupul ei sfânt şi sănătos. 

Vă dau un exemplu: folosirea termenului filosofic „de o ființă" de către Sfinții Părinți ai 
primului Sinod Ecumenic a fost primită de către Biserică ca exprimând adevărul veşnic şi ca o 
înnoire pozitivă. Pe de altă parte, înnoirile filosofice necreştine ale lui Arie au fost 
condamnate şi îndepărtate ca neconforme cu credinţa Bisericii şi ca o înnoire rea. 

Judecând după ceea ce se înțelege astăzi prin înnoire, considerăm că aceasta vizează 
elementele esenţiale ale Tradiţiei şi alterarea lor. 

Îmi amintesc o frază scrisă de cuviosul, înțeleptul şi Sfântul arhimandrit Iustin Popovici 
către ucenicii săi care studiau în Atena (care acum au ajuns episcopi ai Bisericii Serbiei): 
„Orice vă scriu, să judecați şi să analizaţi în funcţie de ceea ce spun Sfinţii Părinţi şi, dacă 
concordă, atunci să-mi primiți îndrumările; aceasta este mucenicia ortodoxă care atrage harul 
lui Dumnezeu şi care-i deosebeşte pe martirii sfintei noastre credinţe şi Tradiţii”. 

Întrebare: Cei mai mulţi dintre creştini aşteaptă mărturia Sfântului Munte şi a monahilor şi 
o primesc cu bucurie. Sunt însă unii (puţini) care spun că atoniţii şi, în genere, monahii, 
trebuie să se ocupe doar de rugăciune şi nu cu chestiuni de credinţă. Nu cumva au dreptate? 

Răspuns: Bineînţeles că principala ocupaţie a monahului este rugăciunea. Dar când credința 
este pusă în pericol, monahii trebuie să se implice în problemele bisericeşti, mai ales cei 
instruiți pentru dreapta îndrumare a credincioşilor atât în viaţa duhovnicească cât şi în 
problemele dogmatice şi e de folos ca ei să vorbească, nu ca să înveţe Biserica, ci ca să 
mărturisească credinţa lor, după porunca Domnului: „cine va mărturisi întru Mine înaintea 
oamenilor, mărturisi-voi şi Eu pentru el înaintea Tatălui Meu Care este în ceruri" (Mt 10, 32). 
Mărturisirea lui Hristos nu este o obligație de serviciu, ci o expresie a vieții. Mai precis este 
expresia participării la viaţa lui Hristos. Hristos nu spune „oricine Mă va mărturisi”, ci 
„oricine va mărturisi întru Mine". Mărturisirea lui Hristos este deci expresie a împărtăşirii cu 
Hristos sau a vieţii în Hristos. Viaţa în Hristos are ca şi urmare firească mărturisirea lui 
Hristos. Monahii trăind în Hristos mărturisesc şi astfel îi învață pe creştini. O fac smerit, nu ca 
să înveţe, ci pentru a mărturisi. Aceasta este tradiția în monahismul ortodox şi aghioritic. 

Astăzi (21 ianuarie) sărbătorim doi sfinți călugări, dascăli şi mărturisitori: pe Sfântul Maxim 
Mărturisitorul şi pe Sfântul Maxim Grecul, luminătorul Rusiei. 

Ce ar fi fost Răsăritul ortodox şi universal fără mărturisirea şi învăţătura Sfântului Maxim 
Mărturisitorul? Şi ce ar fi ajuns Rusia ortodoxă fără învățătura Sfântului Maxim Grecul? 

Nu cumva au greşit în această privinţă toți sfinții aghioriți, printre care Sfântul Grigorie 
Palama şi cei împreună cu el semnatari αἱ Tomului Aghioritic, în care sunt condamnate erori 
catolice, sau sfinți ca Nicodim Aghioritul sau Cosma Etolianul şi atâţia alții? 

În fiecare zi citim şi auzim viețile sfinţilor şi ale mărturisitorilor credinței. Putem oare să ne 
astupăm urechile? Putem să spunem că credem cele contrare Tradiției Bisericii noastre? O 
asemenea poziţie ar însemna un soi de schizofrenie duhovnicească. 

Întrebare: Nu cumva menţinerea acestor elemente tradiționale poate fi privită astăzi ca o 
încremenire în nişte extreme învechite? 

Răspuns: Hristos „ieri, azi şi în veci este Acelaşi", iar mântuirea pe care o aduce Biserica 
Lui este aceeaşi de-a lungul secolelor. Conştiința noastră ortodoxă este modelată de cele 
învăţate de la părinții credincioşi, duhovnici, din scrierile Apostolilor, ale Părinților, 
Martirilor, Mărturisitorilor, Cuvioşilor. Dacă credem că toate câte le-am primit şi le-am 
învăţat sunt drepte şi plăcute lui Dumnezeu, atunci trebuie să avem curajul să le şi mărturisim, 
chiar dacă ne-am pune în pericol viaţa sau am fi batjocoriţi pentru aceasta. Nu se potriveşte 
creştinilor şi călugărilor să-şi subordoneze credința şi teologia ideilor practice sau altor 
interese de moment lumeşti. 

Pentru noi au putere nepieritoare cuvintele Domnului: „veţi cunoaşte adevărul şi adevărul vă 
va face liberi" (In. 8, 32). De aceea ne este de folos să „ținem adevărul în iubire" (ΕΓ. 4, 15), 
adică cu îndrăzneală şi discernământ. Această nevoie o împlinim față de toţi frații noştri, mai 
cu seamă faţă de toţi cei ce se scandalizează şi caută de la noi cuvinte de mângâiere şi de 
întărire în credinţa ortodoxă într-o epocă a ereziilor şi de trădare a Sfintei noastre Tradiţii 
Ortodoxe. 

HOMEOPATIA 
este contrară credinţei ortodoxe 

Sfântul Munte Athos 

Cuvânt înainte 


Homeopatia, una dintre metodele alternative de tratament din ziua de astăzi provoacă 
confuzii între credincioşii creştini. Aceasta pentru că mulți apelează la ea fără să cunoască clar 
despre ce este vorba. Astfel, există marele pericol ca homeopatia să aibă rolul unui "pod" care 
o să conducă pe mulţi creştini neştiutori la religiile orientale, pentru că aceste religii orientale 
sunt baza tuturor metodelor alternative de tratament. 


Homeopatia nu face parte dintr-o specializare medicală 


În primul rând, când vorbim despre homeopatie trebuie clarificat că homeopatia nu face 
parte dintr-o specializare medicală, aşa cum este chirurgia ginecologia etc., pentru că, după 
cum spun şi homeopaţii înşişi dar şi legislaţiile sănătății din toate statele dezvoltate, 
homeopatia nu este oficial recunoscută ca specializare universitară. Homeopatia este un 
sistem de tratare în totalitate care are la bază privirea integrală asupra lumii şi omului. 
Fondatorul ei, Samuel Hahnemann, medic german, în cartea, sa principală "Organon artei 
vindecării", susține următoarea teorie: "Marea varietate a puterii se află ascunsă chiar în 
plante, ale căror caracteristici exterioare le cunoaştem de multă vreme, dar sufletele lor, 
caracterisicile lor interioare şi orice element dumnzeiesc au ele, pe acestea toate încă nu le-am 
perceput". 

Această existentă a elementului dumnezeiesc este dezvăluită şi de către un urmaş al lui 
Hahnemann, James Tyler Kent, care scrie că: "...energia însăşi nu este energie, ci o substanță 
dinamică ... există un Dumnezeu Suprem care este alcătuit din substanţă şi este o substanță 
uniformă. Toate provin, curg de la Εἰ, toate de la cel superior şi pană la ultimul corp material 
fiind legate în acest mod. 

Bineînţeles, dacă există separare şi curgere continuă de la primul pînă la ultimul, ultimele o să 
înceteze să existe”. 

Aici este foarte important să înțelegem că, Kent nu vorbeşte despre Dumnezeu şi creaţie în 
acelaşi fel în care îl priveşte credința ortodoxă, adică un Dumnezeu Creator care are substanță 
diferită de creaturile Lui, pentru că El însuşi esle Necreat. Conform părerii lui Kent, există un 
Dumnezeu "de substanță” impersonal care este aceeaşi cu creaturile lui, deoarece substanța 

Lui Dumnezeiască este aceeaşi cu cea a creaturilor Sale. De asemenea, nu separă energia 
Dumnezeiască de substanţa Dumnezeiască, separare pe care ortodoxia o face, învăţindu-ne că 
numai la Energia Dumnezeiască putem participa, iar la Substanța Dumnezeiască, nu. După 
această teorie a lumii care este exprimată prin cunoscuta dogma a apocrifismului, adică toate 
sunt una, homeopatia explică şi fenomenul bolii: viaţa există atât cât "Dumnezeul Suprem", 
care este "ο substanţă”, curge continuu către ființe. Dacă o să se oprească să curgă, atunci "o 
să se oprească să existe". Deci, tulburarea curgerii acestei substanțe dumnezeieşti provoacă 
boala. Kent scrie: "Această substanță este supusă schimbărilor, adică poate să curgă în ordine 
sau dezordine, poate să fie bolnavă sau normală”. 

Această substanță sau energie dumnezeiască care există în om şi la care reacționează 
medicamentul homeopat este ceea ce homeopatia numeşte "energie vitală" a omului. După 
homeopati, această "energie vitală" nu esle altceva decât energia "Ki sau Chi" a chinezilor sau 
"orgoni" a lui Wilhelm Reih. Un medic american, coleg al lui Michael Winer, o echivalează 
cu energia hinduistă "prana sau kudalini”. Alți medici o echivalează cu "energie 
bioplasmatică", care este exprimată în fenomenul Kirlian, şi cu "orgoni" lui Reih şi cu "forma 
energiei animale care s-a numit mesmerism în cinstea lui Mesmer, care a descoperit-o în 
secolul XVII”. Aici e de subliniat că Antonie Mesmer se consideră fondatorul 
"parapsihologiei". 

Unii homeopaţi o numesc "energie cosmică" şi spun că este aceeaşi energie pe care hinduşii 
o numesc "Prana, Paracelsus o numește Magnale, Van Helmod îi spune Alcahest, cabaliştii o 
numesc Lumina stelelor, alchimiştii ii spun Azorth, Fludd îi spune Spiritus, Puterea Fiinţelor 
la Reihenbach, magnetism animal la Mesmer, energia văzduluilui sau bioenergie sau 
substanță sinplă la mistici ca Suedeborg, energie vitală sau putere vitală sau corp vital la 
Instituţia Vitalistică, Orgoni la Reih, Bioplasmă la cercetătorii ruşi etc. ". 

De asemenea, se menţionează de către aceiaşi homeopaţi şi extazul în care cad yoghinii ca 
un mod prin care cineva poate să vină în contact cu această "energie cosmică" şi este subliniat 
că astfel de situaţii sunt extrem de revigorante. Echivalarea "energiei vitale" cu toate care s-au 
raportat mai înainte nu se face întamplător, ci izvorăşte din teoria totală a lumii (absolut 
monism panteistic), care "inspiră" pe lângă homeopatie şi toate sectele religioase ale țărilor 
orientale de ale căror credinţe sunt absolut incompatibile cu ortodoxia. 

Boala, adică modificările din fluxul energetic al omului au capacitatea, după cum spune 
Kent "într-o mare varietate... să fie observate sau provocate de către om însuşi. Omul poate sa 
o facă să curgă dezordonat. Dar şi tratarea se realizează de către om însuşi când este 
mobilizată raţiunea lui sufletească”. La realizarea acestui lucru ajută doi factori: 
autocunoaşterea cu tehnici raționale şi medicamentul homeopat. Winer scrie: "Când pacientul 
cunoaşte că tulburările lui se reflectă şi asupra conştiinţei lui, pe măsura înaintării 
tratamentului poate să continue să observe situația lui internă şi în acest fel să înveţe să vină în 
contact cu energia vindecătoare a "puterii vitale", exact cum fac şi yoghinii care învață să-şi 
controleze funcțiile "spontane" ale corpului. Dintre tehnicile pe care le recomandă Winer. 
pentru a se reuşi aceasta, este şi reflectarea. 

Dar şi în alte părți ale textelor pe care le-au scris homeopații se observă că medicamentul 
homeopat este simplu, încă un mod în plus ca să reuşească cineva ceea ce oferă tehnicile 
auloevoiuției religiilor orientale. Şi spun homeopaţii mai departe: "Medicația homeopată 
există peste tot în jurul nostru, în exteriorul şi în interiorul nostru, este fiecare câmp energetic 
dinamic care fie este administrat cu capsulă de la vindecător, fie este produs sau exploatat de 
subconştient şi vine să completeze vindecător regiunile corespunzătoare din mediul câmpului 
nostru energetic”. 


! (n.ed.) probabil că traducerea exactă este meditaţie în sensul învățăturilor yoga. 

Cel ce face tratamentul mobilizează 
"puterea terapeutică a vieţii.” 


"Vindecătorul, după teoriile homeopate, o să trebuiască să înţeleagă că el reprezintă doar 
conducta care prin legătura lui cu bolnavul mobilizează puterea vindecătoare a vieţii... 
Binînţeles, aşa ceva presupune trăirea de către cel care tratează a diferitelor tehnici 
tradiționale şi noi, a tuturor acestor fenomene fizice care alcătuiesc manifestarea solidă a unei 
realităţi independente de fenomene. Aceasta a reuşit probabil vindecătorul şaman prin modul 
în care a crescut şi a venit în contact cu puterile naturii, astfel încît să fie capabil să treacă 
conform voinţei la o stare neobişnuită a conştiinţei ca să-l trateze pe cel bolnav; după cum se 
vede, acest lucru îl învață vindecătorul chinez încă din copilărie simțind mişcarea vieţii în 
spatele chipurilor... În chip asemănător simțeau medicii antici ai lui Asclepios în timpul 
oficierii slujbelor de tratament bazat pe visele din timpul somnului înăuntrul templului. După 
homeopati, acest principiu de vindecare nu-l cunoaşte medicul modern al medicinei alopate. 

Tehnicile energetice de tratament, aşa cum sunt homeopatia, acupunctura, Tai-Chi, 
reflectarea, Yoga, tratarea bioenergetică şi tehnicile lui Reith, dau confirmarea absolută că 
fenomene ca: magnetismul, iradierea, dispoziția celui ce tratează sunt evenimente la fel de 
obiective ca trăirea sentimentelor lui şi a funcţiilor lui raționale. Este caracteristică susținerea 
unor homeopaţi care spun că: "Deci, pentru a cunoaşte cel care tratează şi pentru a reuşi să se 
plaseze corect în aceste domenii care tratează şi pentru a reuşi să se plaseze corect în aceste 
domenii va trebui el însuşi să le trăiască şi să fie supus unei educații psihospirituale, aşa ca din 
experiențele lui personale să dobândească o echipare sufletească şi rațională echilibrată. 
Adică, în primul rând el o să trebuiască să se facă sănătos cât mai mult posibil. Prin 
exercitarea diferitelor tehnici o să trăiască tot spectrul sentimentelor care sunt dezvăluite de la 
seninătate până la extaz”. 

Aici este important să fie menţionate şi părerile unor homeopaţi şi acupunctori care susțin, 
pe de o parte, că mai există o metodă de tratament care poale să influenţeze câmpul energetic, 
aceasta fiind "atacul mâinilor", adică, tratamentul cu mâinile unui individ care are un înalt 
nivel spiritual, în realitate fiind râul energiilor. Ca exemple de "giganţi spirituali" sunt citați 
Ramana Maharishi şi Ramakrishna. Şi, pe de altă parte, alți homeopaţi spun că acele folosite 
de acupunctură reprezintă conducte care fac legătura între energia corpului şi energia 
universală. 

În final, Kent, unul dintre fondatorii homeopatiei, scrie că: "Ceea ce vedem în jurul nostru 
este universul urmărilor, însă universul cauzei rămâne nevăzut. Omul are capacitatea să 
perceapă lucrurile cele mai profunde şi este foarte important că poate să cunoască şi să vadă 
din interiorul lui toate lucrurile pe care le conţine universul naturii, în loc să înceapă de la 
cosmosul natural şi să încerce să conştientizeze universul imaterial”. Aici, Kent consideră 
cauza şi urmarea existenței universului ca putând fi cunoscute de către om prin procedurile 
interioare misticiste ale acestuia, pentru că, după el, toate se află în interiorul nostru. 

Dar acest lucru, bineînțeles, vine în contradicție cu învățăturile Bisericii, conform cărora 
cunoaşterea universului imaterial şi cauza existenţei universului natural sunt urmarea 
apocalipsei dumnezeieşti, iar nu a "cercetării interioare". Din toate acestea rezultă clar în ce 


spații "se desfăşoară" activitatea homeopatiei. 


Cauza acțiunii "medicamentului" homeopat, conform homeopaţilor 
In legătură cu medicamentul homeopat, tot "secretul" eficacității lui este în modul prin care 
se prepară medicamentul, adică, cunoscutul dinamism căruia îi este supus medicamentul 


homeopat (dizolvări în serie şi agitări ale "substanței medicamentoase", deseori pană când nu 
rămâne nici o moleculă din ea în "medicamentul final”). Kent scrie: "facem dinamism la 

medicamentele noastre pentru a putea ajunge pană la substanţa simplă”, adică substanța 
dumnezeiască, cum este explicată în alte texte din cartea lui. Deci, conform homeopatiei, 
acțiunea "medicamentului" ei se datorează proprietăților dumnezeieşti ascunse ale materiei 
lui, care se descoperă prin dinamism, ce este evident de natură spirituală, aşa cum însuşi 
Hahnemann o recunoaşte răspicat: "Puterea medicamentoasă nu se află în moleculele 
materiale a acestor "medicamente", care au fost dinamizate (agitate) şi nici în suprafaţa lor 
fizică (cum ar fi măsurate în mod normal), ci este descoperită şi eliberată din materia 
medicamentoasă care are cu atât mai mare acţiune, cu cât mai liberă şi nematerială s-a făcut 
prin dinamism." 

În altă parte, Hahnemann scrie "plsarea substanţei medicamentoase şi agitarea οἱ (la 
dinamismul care se face la râşnița de medicamente) dezvăluie puterile ei medicamentoase din 
ce în ce mai mult până când se spiritualizează materia". Şi, continuând, spune: "Cu modul de 
preparare prin dinamimizarea substanței medicamentoase, materia se distruge complet până la 
natura ei spirituală şi de aceea, în starea οἱ finală, poate să se considere că e alcătuită într- 
adevăr numai din această substanţă spirituală." Toate acestea au strânsă legătură cu calitatea 
de alchimist a lui Hahnemann. 

De asemenea, după homeopaţi, Hahnemann a fost un chimist perfect, dar calitatea lui de 
alchimist se deosebeşte de cea de chimist, pentru că cea alchimistă se referă la semnificația 
metafizică. 

Referitor la medicamentele homeopate, Winer mai adaugă: "În simptomele raţionale găsim 
o confirmare a imaginilor alchimiste" 


Pentru Hahneman, Confucius a fost superior lui Hristos, pe care îl 
consideră "sentimentalist înflăcărat" 


De asemenea, din manualele homeopate mai aflam ca Hahnemann a avut strânse legături cu 
misticismul şi cu spiritismul, iar despre ideile lui religioase se ştiu eu claritate, următoarele: 
"Hahnemann a fost theist, adică credea într-o religie naturală”. Părerea lui a fost că învățătura 
lui Confucius a fost superioară faţă de cea a lui Hristos, pe care îl caracteriza ca 
"sentimentalist înflăcărat". Credea că există o strânsă legătură între ființa supremă şi acțiunea 
medicamentelor. A fost un iubitor fanatic al religiei spiritiste, de aceea a ajuns să dea 
pacienţilor să miroase substanţe foarte puternic dinamizate ca să se trateze. 


Hahnemann, fondatorul homeopatiei, a fost mason, 
iar rădăcinile homeopatiei se află în misticism 


Este foarte bine cunoscut că intrarea lui Hahnemann în loja teutonică, încă de tânăr, a 
influențat decisiv credinţele lui filosofice şi religioase. Legătura lui cu misticismul se 
dovedeşte net din cea mai cunoscută carte a sa "Organon al artei vindecării" în care are foarte 
multe capitole dedicate elogiului "tatălui" misticismului. Anton Mesmer, în a cărui teorie 
despre "magnetismul animal" credea şi o practica οἱ însuşi. Din toate acestea rezultă că 
homeopatia îşi are rădăcinile în misticism şi spiritism, lucruri clar dezaprobate de biserica 
ortodoxă şi în general de lumea creştină. 

Sunt de menţionat părerile unor homeopaţi care susţin că legea principală a homeopatiei, 
adică cea "a asemănărilor”, nu este corect să fie atribuită inițial lui Hahnemann. pentru ca 
această lege a fost inclusă în "arta" magiei. Există şi alte exemple de practicare a homeopatici 

care sunt bazate pe principiile magiei. Aşadar, este evident că principiile homeopatice magice 
nu coincid cu credința şi viața ortodoxă, nici într-un caz. 

Un alt punct important al teoriei homeopate este legea "infecțiilor", prin care homeopaţii 
înecarcă să explice cauza producerii bolilor. În legătură cu acest subiect este menţionata ideea 
lui Kent, care susține: "Omul a fost creat liber, a fost creat cu posibilitatea să gândească şi să 
facă sau binele, sau răul. Deci, pentru a avea predispoziție la infecția psoriatică, ar fi trebuit, 
mai întâi, sa existe în gândirea omului o stare care să prezinte împrejurările potrivite pentru 
atragerea bolii, ar fi trebuit să existe dorința pentru a greşi şi a provoca răul. Astfel, omul, 
gândind şi dorind răul, îşi pregăteşte corpul să primească boala", 

În altă parte, Kent spune următoarele: "Starea sufletească şi trupească a omului este o 
situație de sensibilizare la boală când cineva doreşte răul. Specia umană care trăieşte astăzi pe 
Terra este un pic mai bună decât un lepros sufletesc... Fiecare om are psoriasis... o nouă 
infecţie vine cu fiecare copil." 

Bineînţeles, aici se confundă răul spiritual cu cel material, lucru care vine în contradicție cu 
tradiția ortodoxă, conform căreia o boală trupească nu este în mod obligatoriu urmarea unui 
gând păcătos sau a unei fapte păcătoase a bolnavului. Pentru că, ce am putea să spunem 
despre lov sau despre atâţia alți sfinți ai bisericii noastre, care, deşi aveau o desăvârşire 
spirituală atât de mare, totuşi sufereau, după iconomia lui Dumnezeu, de o mulțime de boli, 
confirmând cele spuse de apostoli: "...puterea Mea se desăvârşeşte în slăbiciune..." (II 
Corinteni, XII, 9) ? 

Conform homeopatiei, infecțiile psoriasisului, sifilisului şi hepatice (care nu au legătură cu 
bolile corespunzătoare din medicina clasică) se moştenesc, şi în felul acesta răul material şi 
spiritual se eternizează. Fără teamă, Winer adăuga următoarele: "...psoriasisul este ο 
manifestare simbolică a păcatului originar”. 

După părerea fondatorilor homeopatiei, "nu există nimic în lume care să fie capabil să 
modifice şi să îmbunătăţească o infecţie, în afară de medicamentul homeopat spiritualizat". 
Aşa se descoperă că homeopatia este un sistem care depăşeşte limitele tratării, intervenind un 
sistem care propune "moduri de mântuire" pentru om, pentru că este autodeclarată ca fiind 
capabilă să inverseze consecinţele spirituale şi trupeşti ale păcatului originar ! 

Winer menţionează nişte comentarii ale homeopatului Schwartz, care se raportează la un 
mod de acțiune mai profund al homeopatiei, spunând că: "...homeopatia are legătură nu numai 
cu evoluția trupească a omului, ci şi cu evoluția lui spirituală - medicamentul homeopat într- 
adevăr salvează sufletele cu acest mod de acțiune, Homeopatia ajută la distrugerea răului, 
ajută să se deschidă "centrele" superioare şi să curgă de acolo energie cerească şi spirituală". 
De asemenea. Winer, punând întrebarea "dacă homeopatia este un sistem de desăvârşire 
pentru ispăşirea omului de păcatul originar", dă răspunsul că homeopatia "poate să fie un 
mijloc care să ajute oamenii să alunge «straturile» necunoaşterii, orbirii şi egoismului, iar în 
final o viață perfectă şi morală poate fi ținta tuturor metodelor de tratament". 

Aşadar, şi aici se observă că homeopatia se extinde şi la vindecarea patimilor spirituale, ca 
de exemplu egoismul. Dar, pentru un creştin ortodox, vindecarea unei astfel de patimi cum 
este egoismul se tratează numai cu participarea la viaţa bisericească, bineînţeles nu cu 
medicamentul homeopat. 

Deci, homeopatia uneşte legea de tratament cu legea spirituală a cărei încălcare produce 
boala. De aceea şi marele homeopat Pierre Schimdt, la un congres internaţional al asociației 
homeopaţilor, susține că medicul homeopat, în afară de medicament, trebuie să dea 
pacientului indicaţii exacte" ...în legătură cu «igiena» de natură morală şi sufletească, astfel 
încât să nu se mai repete aceleaşi greşeli care le-a făcul înainte încălcând legea, în acest fel 
provocându-şi boala sau cele făcute de strămoşii lui... Prevedem o purificare a speciei 
umane... 

Medicul homeopat, pentru a merita această denumire trebuie să fie un înțelept sintetic şi în 
acelaşi timp instruit spiritual. 

Deci, ce ne-au învăţat înţelepciunea secolelor şi religia tuturor oamenilor? Că diminuarea 
dorințelor, înlocuirea sau materializarea patimilor, concentrarea sunt cele mai sigure moduri 
pentru ca să dobândească cineva bucuria dezvoltării şi sănătăţii perfecte. Dar, pentru aceasta, 
pacientul are nevoie de instruire pentru a pricepe necesitatea alinierii lui la poruncile sfinte ale 
legii. Puteţi să spuneți că nu este necesar medicul pentru a-l instrui în biologia metafizică pe 
pacientul care cere ajutor? Tocmai aici este marea diferenţă între alopatul care tratează doar 
corpul material care se pierde o dată cu moartea şi homeopatul care-l hrăneşte pe cel care 
continuă să trăiască şi să sufere, adică pe omul viu, lucru pe care nici o ştiinţă nu a reuşit să-l 
determine încă. 

Reînnoiţi-vă, reînsuflețiți-i pe pacienţii voştri eliberați omul de infecția cronică, eliberați-l 
prin homeopatie, prin homeopatie pură, din această catastrofă numită psoriasis faceţi omul 
potrivit pentru treapta lui Dumnezeu”. 

Aşadar, este clar că homeopatia înecarcă să "elibereze" omul şi că ţinta ei principală este 
sufletul pacientului, nu corpul lui. Să subliniem că homeopatia tratează mergând de la suflet 
către rațiune şi corp. Există homeopaţi care compară modul de preluare a istoricului bolii de 
către un homeopat cu un fel de spovedanie, şi continuă susținând că, în principiu, homeopatia 
este interesată de cele care "în concepția creştină sunt considerate adânci şi întnecăcioase”. 
Aici trebuie subliniată şi legătura homeopaţiior cu hinduşii şi punctele comune pe care le are 
legea hindusă a lui Karma cu tratamentul homeopat. 

Aşa că în afară de contemplarea în totalitate a cosmosului, prin elementele spiritiste, 
alchimice şi magice pe care le conține, homeopatia dă medicamentul homeopat, care 
reprezintă "elementul dumnezeiesc”, pentru a readuce la normal fluxul substanţei 
dumnezeieşti a omului, iar medicul homeopat preia sarcina intermediarului care conduce 
omul la eliberarea din păcatul originar, precum şi din răul material şi spiritual. 

Dar noi, fiind creştini, ştim foarte clar că numai biserica este cea care poate să-l elibereze pe 
om din păcatul originar şi din răul spiritual şi să refacă relația omului cu Dumnezeu, însă 
aceasta prin participarea la energiile necreate ale lui Dumnezeu, iar nu printr-o falsă 
coincidență a substanţelor. 

Înainte de încheierea acestui vast subiect care, desigur, nu poate fi finalizat într-un studiu 
atât de scurt dar a cărui intenţie este să arate această mare problemă şi să ne dea motive să 
problematizăm, aş dori să menţionez foarte pe scurt încă trei puncte de vedere asupra acestei 
probleme: 

a) Cauzele răspândirii metodelor homeopate 

b) Cum este explicată acţiunea "medicamentului" homeopat când apare vreun rezultat 

ϱ) Dacă într-adevăr nu este periculos "medicamentul" homeopat, după cum spun susținătorii 
lui. 

Observăm următoarele: 


a) Cauzele răspândirii metodelor altenative 


Nu sunt scutiți de vină pentru răspândirea metodelor alternative, neconvenţionale de 
tratament nişte reprezentanți inconştienți ai medicinei clasice, care exagerează cu 
administrarea medicamentelor şi deseori cu privirea impersonală asupra pacientului. Aceste 
situații, care cu siguranță trebuie corectate, în principiu se datorează practicării greşite a 
medicinei. Mulţi medici aparținând medicinei clasice nu au răbdarea să ia bolnavului un 
istoric complet, care este cel mai important element pentru un diagnostic corect. De 
asemenea, comunicarea corectă medic-pacient ajută la tratament, mai ales în situațiile 
afecțiunilor cronice psihosomatice. 

În orice caz, răspândirea metodelor alternative de tratament (homeopatie, acupunctură etc.) 
nu este independentă de răspândirea ereziilor din vremurile noi, de tendința de înşelăciune şi 
de confuzia care există în ziua de astăzi. 

b) Explicarea acţiunii "medicamentului” homeopat 


În cazurile în care dă rezultate "medicamentul” homeopat, acestea o să trebuiască să fie 
explicate cu acțiunea medicamentului figurativ Placebo. Nu este corect că unii susţin că ceea 
ce ne interesează este numai rezultatul tratării. Să nu uităm că şi în spațiul magiei există 
"tratări", precum şi în spațiul protestanților cu "darul vindecării”. "Tratări" există şi cu 
fenomenul extravagant al uroterapiei, adică administrarea orală a urinei la pacient sau prin 
alte modalități. Dar, în general, aceste tratări sunt de scurtă durată, boala revenind. 

Trebuie sublniat ceea ce ne este cunoscut din Sfânta Scriptura şi din tradiția noastră 
ortodoxă, că ispita poate să trateze pentru a căştiga sufletul omului. Deci, nu ar fi trebuit să 
excludem şi elementul ispititor al "tratării", măi ales când aceasta este practicată în strînsă 
legătură cu practicile provenite din tradiţiile orientale. 

În orice caz, metodele alternative de tratament "dau rezultat", în general, la afecțiunile de 
natura psihică, dar în cazuri mai dificile "ridică mîinile sus ", adică nu au nici o propunere sau 
soluţie pentru rezolvarea lor. 

Specialiştii bisericii în tema ereziilor încadrează homeopatia în capitolul alchimiei. Într- 
adevar, metodele alternative de tratament nu reprezintă nimic altceva decât reîntoarcerea 
anticului medic magician-vrăjitor în viața societății de astăzi. 


c) Pericolele homeopatiei 


Sunt periculoase "medicamentele ” homeopate? 

Vom aminti situația "medicamentelor homeopate nocive" (Nosodes) care sunt preparate din 
țesuturile canceroase, din cele cu lichid tuberculotic, din lichid sifilitic, din secreții gonoreice, 
din venin de şarpe, din mercur etc. Aceste medicamente sunt periculoase pentru sănătatea 
celor care le folosesc şi sunt contrarii moralei medicale şi deontologice. 

Situaţiile în care "medicamentul" homeopat este extrem de periculos sunt cele în care 
pacienţii cu boli grave renunță la tratamentul medicinei clasice pentru a urma o metodă de 
terapie hemeopată sau o altă alternativă. Deseori evoluţia acestor boli este irevrsibilă după ce 
oamenii descoperă greşala lor şi revin la tratamentul tradiţional pe care îl luau iar vina pentru 
aceste situaţii este absolut a "terapiilor alternative" cu promisiunile lor false. 


Epilog 


Toate acestea au fost scrise cu intenţia de a fi clarificată problema homeopatiei, care nu are 
nici bază ştiinţifică, este clar că este întemeită în spațiul misticismului şi pe modul de gîndire 
al teoriilor religiilor orientale. 

Există pericolul major, dacă se dezvoltă homeopatia, precum şi celelalte metode alternative 
de tralament (acupunctură. reflexoterapie etc.) ca aceasta să aibă un loc de "punte" care să-i 
conducă prin înşelăciuni pe mulţi creştini neinformaţi spre religiile orientale, în prima fază 
crescând sentimentele lor creştineşti. Creştinii apelează la astfel de metode necunoscând acest 
aspect care a fost menționat în text. 

Dar homeopaţii care spun că sunt creştini, cum este posibil să nu cunoască aceste aspecte 
ale problemei sau înşală cu ipocrizie susținând că homeopatia nu este contrară creştinismului 
: 

Este cunoscut că pe iubitorii "New Age-ului" îi repreznită astfel de teorii şi chiar îi satisfac. 
Este aplicarea teoriilor lor despre univers la nivel medical. 

De asemenea, trebuie clarificat că "metodele alternalive" de tratament (homeopatie-, 
acupunctură etc.) nu trebuie confundale cu reigimul sănătos de hrănire şi cu tratamentele cu 
plante simple care trebuie să facă parte dintr-un mod de viață echilibrat. 

Cu dorinţa şi în speranța că, cu ajutorul şi binecuvântarea lui Dumnezeu acest text ο să 
ajute la clarificarea confuziei. 

SFÂRŞIT 


Pe coperta 4 a broşurii mai avem următoarele (n.ed.) : 


Există multe grupări mistice şi cu caracter religios, care folosesc în mod foarte periculos în 
învățăturile lor idei referitoare la sănătate. Toate aceste grupări, împreună cu credințele lor, 
sunt bazate pe religii şi concepţii orientale, amestecate cu diferite forme şi practici de magie. 

Învățătura principală a acestor grupări este totalitatea „cosmosului”. Conform acestei teorii, 
există un dumnezeu impersonal, care este o putere universală sau o energie care coincide cu 
universul (bioenergie). Absolut tot ce se întâmplă este manifestarea acestei energii absolute. 
Nu există deosebire între substanța lui Dumnezeu şi cea a omului. Dumnezeu nu există în 
afara omului. Luând ca bază acest punct de vedere pentru Cosmos, cei care se ocupă cu 
misticismul învaţă că omul, descoperindu-l pe „Dumnezeu - ΕΙ însuşi" şi activând puterile 
care se ascund în interiorul lui, are puterea să se vindece singur. 

Homeopatia este şi ea una dintre aceste practici terapeutice bazate pe această teorie despre 
cosmos. Bineînţeles că toate aceste metode mistice care izvorăsc din învățături şi credinţe 
specifice religiilor orientale şi magiei sunt contrare cu credinţa creştin-ortodoxă, mai ales în 
ceea ce ține de concepția despre viață şi despre cosmos, concepție total opusă celei creştineşti. 

Cum este oare posibil ca practicanţii creştini ai acestei metode să nu ştie că fondatorul 
homeopatiei, Samuel Hahneman, susținea că Confucius a fost mai mare decât lisus Hristos? 
Şi oare cum este posibil ca o metodă „terapeutică” să fie după voia lui Dumnezeu, dacă 
fondatorul ei a vorbit împotriva lui lisus Hristos? 

ANEXA 1 
Din cartea ORTODOXIA PENTRU POSTMODERNIŞTI despre felul în care 
va fi prigonita Biserica lui Hristos de către religia ecumenista a viitorului 


Întrebare: Chiar dacă post moderniştii propagă individualismul, totuşi ei reprezintă o 
structură compactă, şi prin revistele şi programele lor pot influența conştiinţa maselor. 
Observăm chiar ο "postmodernizare” a societăţii contemporane, poate chiar inconștientă. 
Putem defini structura şi influența postmodernismului ca una sectară, deşi ateistă, totuşi 
sectară? (pusa de monahul Savatie - Ignatie Baştovoi - n. ed.) 


Răspuns ( părintele Andrei Curaev n.ed.): Explic. Din punct de vedere bisericesc, este fără 
îndoială o sectă, fiindcă se află în afara lui Hristos şi a Bisericii Sale. Dacă ne referim la 
pericolele iminente de ordin social, uman, cred că anume ideologia de tip new-age va sta la 
baza totalitarismului sec. XXI. Ştiţi, la sfârşitul sec. XIX, la fel se părea că epoca dictaturilor 
şi a războaielor a apus. Când a fost inventată mitraliera, mulți afirmau că această descoperire 
face imposibil războiul, fiindcă o mitralieră nimiceşte un batalion în două minute. Cum să 
lupti în acest caz? Asemenea idei se vehiculau la modul serios în presa timpului. 51, desigur, 
se considera că progresul cultural al umanismului face imposibilă repetarea cruzimii 
Revoluţiei Franceze sau a dictaturii napoleoniene. Secolul XX a demonstrat că nu e aşa, şi 
experienţa anilor 90 ne învaţă să fim mai prudenţi. Nu putem considera că, o dată căzută 
cortina de fier a comunismului în Europa de Est, a dispărut şi ultimul gen de totalitarism. 
Asemenea genuri de tragedii vor mai urma, chiar mai groaznice. De ce? În primul rând fiindcă 
tehnologia de control asupra vieţii a făcut un salt uriaş înainte, în al doilea rând, norocul 
nostru este că Stalin şi Hitler au venit pe lume înainte de răspândirea televiziunii. Dictatorii 
secolului XXI vor face uz de nişte tehnologii mult mai avansate, şi de aceea cruzimea forțelor 
totalitare ale viitorului le va întrece pe cele ale sec. XX, cu atât cu cât cruzimea stalinismului a 
întrecut-o pe cea a dictatorilor sec. XIX - Bismarc şi Napoleon, să zicem. 51 iată că anume 
această ideologie poate sta la baza acestei dictaturi a sec. XXI în Occident. Îmi închipui că va 
fi o ideologie sub flamura toleranţei, fiindcă, ştiţi, new-age proclamă toleranța, o toleranță 
absolută față de tot. Dar aceasta este o formulă periculoasă, fiindcă poate promova intoleranță 
la rândul ei. Cum anume? Să-i luăm pe reprezentanţii curentului new-age sau postmodernişti. 
Sunt nişte oameni cu suflet de violatori. Dacă un pictor ia un fragment de icoană şi-l introduce 
într-un colaj înconjurat de sticle de bere, prin aceasta, fără a se gândi prea mult, încalcă voia 
creatorului acelei icoane, în general, postmodernistul îşi permite să le rupă pe toate din 
context. Aceasta nu este oare o violare? Un predicator new-age îşi permite să rupă din context 
diverse idei religioase, ajungând în final la o idee în stil pur new-age - că, de fapt, toate 
religiile sunt una şi toate învaţă ceea ce învăţ şi eu. Şi de aceea Budha este precursorul meu, 
lisus este înaintemergătorul meu. Mahomed a mers, dar n-a ajuns, Moise a înțeles, dar nu 
până la capăt, dar iată că eu acuşica vă explic ce-au vrut ei de fapt să spună. Din experiența 
marxismului ştim deja că atunci când un curent se bazează pe precursorii săi, este unul 
agresiv. Această agresivitate mai întâi are loc la nivel de dialog, de idei, cultural, iar mai apoi 
ca se răsfrânge şi asupra oamenilor. Cel care a luat foarfecele ca să taie astfel de "ornamente" 
din cărți, icoane, texte din timpuri străvechi, el va începe să-i "tundă" şi pe oameni conform 
gusturilor şi standardelor proprii. Ce suport avem noi creştinii ca să ne uităm cu suspiciune la 
toate acestea? Fiindcă noi am trecut deja experienţa unui new-age în imperiul roman, unde 
domina aceeaşi stare de vagabondaj contextual, de omnivoracitate. Să ne amintim. Să luăm 
spre exemplu Panteonul, templul tuturor zeilor din Roma, un imperiu al toleranței față de 
diferitele culturi, dar unde creştinii au fost persecutați sistematic. De ce? Fiindcă refuzau să 
vadă lumea cu ochi străini, οἱ îşi apărau dreptul de a vedea lumea aşa cum o văd ei. Şi nu 

doreau să participe la ceremonii religioase ale zeilor străini, conştienţi de faptul că Dumnezeu 
e unul. Pentru aceste convingeri erau executați. Presimt că se apropie timpuri asemănătoare. 
lată doar un singur caz, după mine absolut postmodernist. Am în vedere legea rusă despre 
libertatea conştiinţei, adoptată cu doi ani în urmă ( interviul a fost luat la 6 ian 2000 — n.ed.). 
Legea conţine un articol conform căruia nimeni nu poate să-l silească pe om să participe sau 
nu la ceremoniile religioase. Un principiu foarte judicios, nu-i aşa? Dar gândiți-vă ce poate 
însemna εἰ. Vine la mine în biserică un krişnait, se apropie de Potir şi mă roagă să-l 
împărtăşesc. Eu îi zic: drăguțule, ai ceva desenat pe frunte şi nişte punguliţe în mâini, mi se 
pare că eşti krişnait, nu? ΕΙ răspunde: da, sunt krişnait. Şi ce pofteşti? Vreau să mă 
împărtăşesc, să particip şi eu la tainele voastre. Poftim, îi răspund, dar mai întâi să te 
pocăieşti, pentru că atâta timp cât eşti krişnait, nu poţi lua parte la tainele Bisericii Ortodoxe. 
ΕΙ zice: cum, nu mă lăsaţi să particip la slujba voastră? Da, zic, nu te las. Atunci ce poate face 
el? Poate să mă dea în judecată conform legii care spune că nimeni nu are dreptul să 
împiedice o persoană să participe la serviciul divin. Acest lucru poate lua proporții grave, 
închipuiţi-vă că statul organizează o întâlnire solemnă cu Dalai-Lama şi cere să vină toți să-şi 
prezinte respectul față de reprezentantul acestei minunate tradiţii. Dar preoții creştini spun: 
noi, desigur, compătimim poporul Tibetului pentru suferinţele lui, avem o atitudine plină de 
respect față de acest filozof, Dalai-Lama, fie el şi al XIV-lea, dar budismul ca atare nu ne 
trezeşte simpatii. De aceea creştinii nu trebuie să meargă să se roage şi să participe la ritualuri 
împreună cu budiştii şi reprezentanţii altor culte. Acest fapt poate servi drept motiv pentru ca 
statul să se năpustească cu toată puterea sa împotriva unor astfel de propovăduitori principiali, 
pe care îi va numi intoleranți, obscurantişti, conservatori, ortodocsali etc. Era pe timpurile 
sovietice o anecdotă bună. Cică un lector a fost întrebat dacă va fi şi cel de-al treilea război 
mondial. El a răspuns: tovarăşi, al treilea război mondial nu va fi, dar va fi aşa o luptă pentru 
pace, că nu va rămâne piatră pe piatră. 


Din cartea Ortodoxia pentru postmodernişti, în întrebări şi răspunsuri, editura Marineasa, 
Biblioteca Ekklesia , Timişoara 2001, pag. 32-34 


ANEXA 2: Despre sănătate şi homeopatie, din cartea PĂRINTELE PAISIE MI- 
A SPUS de Athanasie Rakovalis 


CAPIT OL UL 2 
DESPRE SANATATE 


42. Dacă am fi ştiut cât folos primim din boli, nu am fi dorit să ne facem bine, ci am fi 
preferat să răbdăm, pentru a dobândi un loc mai bun în rai şi nu l-am fi rugat pe părintele 
Ştefan să facă rugăciune. 

«Părinte Ştefan, de ce mi-ai făcut aceasta? Dacă ai ştiut, părinte Ştefan, că nu vreau 
sănătate, de ce te-ai rugat pentru mine? Mai bine îmi spuneai "bine, bine" şi să nu fi făcut 
rugăciune. De ce ai făcut aceasta, părinte Ştefan?». 

43. - Părinte, antibioticele pricinuiesc vătămare omului. De data aceasta, am fost nevoiţi să- 
i dăm fetiţei noastre (în vârstă de doi ani) antibiotice. Unii de la şcoala unde lucrează soţia 
mea, au mers la homeopat şi cu o pastilă mică le-au trecut durerile. Şi ne-au spus că de la 
început trebuia să tratăm copilul prin homeopatie. 

Doi călugări ai părintelui 5. se ocupă cu homeopatia. Nu ştim dacă este aşa, dar am auzit că 
Părintele Porfirie ar fi spus că medicamentele homeopate, şi mai ales cele ale primei doze pe 
care o dau, nu sunt fabricate în Grecia, ci le aduc din Olanda, unde sunt "citite" în cadrul unei 
ceremonii speciale. Adică sunt vrăjite. 

- Ascultă, pentru acupunctura există două şcoli. Una este curat satanică. Iar cealaltă ce face 
? Să presupunem că mă doare degetul. Cel care se ocupă cu aceasta ştie pe unde trec nervii, 
bagă un ac, omoară nervul, iar durerea încetează. Da, dar oare l-a făcut bine? A îndepărtat 
pricina? Apoi, să spunem că mă doare şi cealaltă mână; va omori şi acel nerv, apoi altul şi 
altul, iar la sfârşit ce se va întâmpla? 

Homeopatia este încurcată. Mulţi s-au încurcat în această poveste şi au amestecat în ea 
multe teorii. După ce vei lua o doctorie, îţi vor spune aceia: "La început te vei simți mai rău, 
dar apoi îţi va trece”. Să spunem că te doare obrazul. Celălalt 11 dă o palmă puternică şi te 
doare mai tare, aşa încât starea de mai înainte, ti se pare o glumă, şi o suporţi uşor. 

Mai există şi unii care sunt bolnavi numai cu închipuirea. Unul ca acesta merge la medic, iar 
acela îi spune: "Pleacă, nu ai nimic". Merge din nou şi medicul iarăşi îi spune: "Pleacă, nu ai 
nimic". Merge apoi la homeopat. Acesta ştie că nu are nimic, dar nu îi spune, ci îi dă un praf, 
pentru a-i linişti gândul aceluia şi astfel îi trece durerea. "M-am făcut bine", spune acela. 

- Ei, dar acest lucru este bun, Părinte, căci i-a corectat gândul. 

- Bre, fiule, aceasta este înşelăciune! în felul acesta îi mai umflă şi egoismul, căci va 
cugeta: "Ai văzut? Nu spuneam eu bine? Doctorii nu au ştiut”. 

Apoi mai sunt şi alţii care neputându-se aranja nicăieri în altă parte, merg la homeopatie şi 
astfel îşi găsesc o ocupaţie. 

Dar lucrul acesta este primejdios. Se încurcă diferiți inşi în treaba aceasta şi nimeni nu poate 
avea încredere în ei. 

Apoi resping toate celelalte tratamente, zicând: "Acesta nu este corect !". Dacă cineva are 
febră 40°C, tu ce vei mai face atunci când tratamentul recomandat de medicina clasică îşi face 
treaba lui, alungă temperatura? 

Îmi face mare impresie faptul că Hipocrate a descoperit atâtea lucruri, a făcut atâtea 
observații şi a alcătuit atâtea terapii. Aceasta nu a fost întâmplător, ci a fost o iluminare 
dumnezeiască. Altul a făcut penicilină din mucegai. 

Un bătrânel la o mănăstire a văzut cum arăt şi mi-a spus să mănânc pâine mucegăită, căci 
ajută. Dar câtă pâine poți să mănânci? În timp ce acela a făcut medicamentul din mucegai şi a 
salvat atâția oameni. Un astfel de medicament nu este de aruncat. 

Eu aş fi de acord mai degrabă cu un botanist, cu un om de ştiinţă. lată, cineva a scris o carte 
despre o sută de plante şi o mie de terapii. Vezi, acolo citim despre atâtea plante, dintre care 
pe unele le călcăm în picioare şi care vindecă o mulțime de boli. 

A venit aici un oarecare medic credincios, nu vreau să-i spun numele, care a scris şi o carte 
şi îi spun: "Menta ajută mult la astmă”. "Nu ştiu" îmi spune. "Bre, tu eşti doctor şi spui că nu 
ştii?" 

Vezi aceştia nu au un scop bun, vor să dea la o parte plantele şi să rămână numai 
medicamentele, în mâncăruri se pun atâtea şi atâtea plante iar ca medicamente şovăiesc să le 
folosească. 

Cum am spus, sunt de acord mai degrabă cu un om de ştiinţă, botanist. Vezi, germanii au 
pus deja menta în pliculeţe şi o vând. 

Dar există şi mulți escroci. Unul spune că poate cunoaşte TOATE bolile numai privind în 
ochii celui bolnav. Sunt şi eu de acord că unele boli se pot depista în felul acesta, dar cum va 
cunoaşte acela inima privind în ochi. Altul spune că prin ureche poate vindeca toate bolile. 
Bagă în ea nişte ace... Prostii. Aceştia sunt nişte escroci. Este nevoie de discernământ în toate 
acestea. 

- Adică, Părinte, să nu facem tratamente homeopate la copil? 

- Nu, nu este un lucru în care să ai încredere. 

- Părintele S. are câțiva călugări medici, pe care i-a trimis să înveţe homeopatia. 

Bătrânul şi-a clătinat capul şi nu a spus nimic. 


* 5 $i ο) 
Bătrânul bănuia că Starețul are tuberculoză. 

- Chiar şi părintele 5. a făcut tratament homeopat şi deşi a fost foarte bolnav, în cele din 
urmă s-a făcut bine. 

Starețul şi-a clătinat din nou capul cu amărăciune în semn de dezaprobare şi la sfârşit a 
întrebat: 
- Prin ce s-a făcut bine părintele 5.7 Oare prin homeopatie? (dând de înțeles că poate 
rugăciunile altora l-au tămăduit). 


Anexa mea personală (a lui Athanasie Rakovalias n. ed.) 


44. După aceste sfaturi ale Stareţului m-am hotărât să cercetez mai profund subiectul 
homeopatiei şi al acupuncturii. lată aici câteva din constatările mele pe scurt: 

Acupunctura: S-a dezvoltat în China şi s-a impus ca un mod terapeutic, printr-un decret 
împărătesc. Ea este strâns legată de concepţia despre lume a vechilor chinezi. Potrivit acestei 
concepții ei credeau că boala trupească este urmarea influenţei unui duh rău asupra trupului 
omenesc. Astfel de exemplu, daca te durea stomacul aceasta însemna pentru vechii chinezi că 
un demon se cuibărise în acel loc. Pentru a-l sili pe demonul, care provoca boala să plece, 
înfigeau ace în punctele respective ale părții bolnave, făcând în acelaşi timp şi diferite 
exorcisme. Aceasta este o ramură a acupuncturii, pe care Starețul a caracterizat-o a fi "curat" 
SATANICĂ. 

Oare în zilele noastre nu există SATANIȘTI? Oare unii dintre aceştia nu practică şi în ziua 
de astăzi această ramură a acupuncturii? Şi dacă există astfel de persoane viclene şi rău 
intenționate, care l-au băgat pe satana în viaţa lor, înlăuntrul sufletului lor, nu cumva să 
aşteptaţi să v-o spună sau să v-o scrie sub tabela lor medicală. 

Homeopatia: Întemeietorul homeopatiei în Grecia, a acestei "medicini alternante", este un 
SUBINGINER! Domnul Vitulkas. Este considerat părintele homeopatiei în Grecia, dar este şi 
foarte cunoscut în cercurile mondiale homeopate. 

Domnul Vitulkas a fost discipol şi colaborator al maestrului (guru) hindus Krişnamurti. Pe 
Krişnamurti, Societatea Teosofică (de proveniență masonică) a vrut să-l impună ca Hristosul 
Noii Ere. (Timp de mai mulţi ani a umblat prin toată lumea, dându-se drept "Hristosul" epocii 
noastre). Dar planurile lor au eşuat. 

În acest mediu s-a mişcat domnul Vitulkas, şi este firesc ca gândirea lui să fie adăpată cu 
concepții orientale despre Dumnezeu, lume şi om. 

Pentru a deveni cineva "homeopat" în Grecia, acum câţiva ani, când începuse această 
poveste, era suficient să înveţe între trei şi şase luni lângă un homeopat experimentat, iar apoi 
îşi putea deschide "magazinul" său propriu. 

Astăzi însă, lucrurile s-au schimbat. După ciocnirile cu lumea medicală a Greciei este 
necesară diploma de absolvire a medicinei, pentru ca cineva să practice homeopatia. 

Nu există şcoli homeopate organizate, nu există date statistice, pentru a putea compara 
rezultatele acţiunii medicamentelor homeopate. Nu există nici o statistică care să spună că, de 
exemplu, din o mie de bolnavi care au urmat o terapie homeopată, atâția s-au făcut bine, atâția 
şi-au îmbunătăţit starea, atâţia au rămas în aceeaşi stare şi atâtora li s-a înrăutățit sănătatea. 
NIMIC ! Nici o dată statistică ! Şi interesant este faptul că aceia îți spun că "homeopatia nu 
lucrează statistic". 

În trecut chiar şi eu însumi am urmat de două ori şedinţe de terapie homeopată împreună cu 
soția mea şi cu mulți prieteni şi cunoscuți. 

În majoritatea situaţiilor nu s-a întâmplat nimic. Nici o ameliorare ! În alte situaţii boala 
avansa atât de mult încât ajungea la punctul critic în care bolnavul era nevoit, în starea 
avansată a bolii în care se afla, să ceară ajutorul medicinei clasice. 

Uneori a existat şi "vindecare", aşa cum s-a petrecut în cazul conjunctivitei pe care am avut- 
o la ochi. Această boală uşoară s-a vindecat... Dar după o vreme m-a consultat din nou un 
oftalmolog, şi s-a mirat că partea vitroasă a ochilor mei a fost vătămată. 

Semăna cu cea a unui om foarte înaintat în vârstă. Oare aceasta este "vindecarea" pe care 
mi-au făgăduit-o? 

Nişte prieteni de ai noştri le-au făcut copiilor lor tratament homeopatic, încă de la o vârstă 
foarte mică. De la trei ani, poate şi mai puțin, copiii lor nu au luat niciodată antibiotice. 
Gripele, infecțiile şi viruşii, le treceau cu uşurinţă, cu o pastilă "mică" homeopată. 

Însă, mai târziu, ce s-a întâmplat? 

După destui ani de terapie homeopată, unul din copiii lor s-a îmbolnăvit foarte grav. 
Cantitatea de cupru şi de celelalte metale pe care le luase în toți aceşti ani prin aceste "mici" 
pastile a crescut într-o măsură atât de mare încât i-a provocat această boală foarte gravă. 

Speriați, părinţii au recurs la ajutorul medicinii clasice, având grijă de a-i înştiința pe 
cunoscutii lor despre "păţania" suferită, blestemând de aici înainte homeopatia. 

Cum putem fi siguri că după o folosire de ani de zile a medicamentelor homeopate, nu vom 
avea efecte negative? Şi fiindcă nu există perioadă lungă de timp, o experiență acumulată, pe 
ce se sprijină homeopaţii când încredințează lumea că "medicamentele homeopate nu au 
efecte negative"? 

Chiar şi în domeniul teoriei, al principiilor, există nepotriviri. Chiar ei înşişi nu ştiu foarte 
bine ce anume cred. Fondatorul homeopatiei este considerat 5. Haneman. El a scris o carte cu 
titlul "Organul tehnicii terapeutice", unde sunt expuse principiile de bază ale homeopatiei. 

În revista pe care o editează Centrul Medicinei Homeopate din Atena, cu titlul "MEDICINA 
HOMEOPATĂ", în nr. 3 din 1992, editorul revistei lui şi întemeietorul homeopatiei în 
Grecia, domnul G. Vitulkas, referindu-se la cele de mai sus, scrie: 

"1) Diferenţele care există între ediția a cincea a "Organului”, când Haneman trăia încă, şi a 
şasea care s-a tipărit după moartea lui şi alte diferente care apar probabil nu aparţin acestuia. 
2) Contradicţii posibile care există în "Organ", spre exemplu în paragraful 18 care 
menționează: "...prin urmare, rezultă fără nici o îndoială că totalitatea simptomelor la fiecare 
caz personal de boală trebuie să fie singurul indiciu, singurul ghid care ne va conduce la 
alegerea medicamentului...". 

În timp ce vorbeşte atât de clar despre totalitatea simptomelor, totuşi, în paragraful 153 
menționează: "...în încercarea noastră de a descoperi medicamentul corespunzător, cel mai 
potrivit pentru simptomele bolii pe care vrem să o tratăm... acele simptome pe care ar fi 
trebuit prin excelentă şi în mod exclusiv să le avem în vedere, sunt cele mai importante, cele 
mai curioase, cele mai neobişnuite şi unice în felul lor - simptome generale, dar şi cele mai 
imprecise, care nu trebuie să ocupe prea mult atenţia noastră...". 

Oare nu avem aici o contradicție? Dacă da, care este ea? 

Mai există şi alte contradicții de acest fel în "Organ", care vor trebui discutate? se întreabă 
domnul Vitulkas. 

45. Un copil a venit să-l roage din nou pe Stareţ pentru tatăl său, care era în spital bolnav de 
cancer. Era gata să izbucnească în plâns. Starețul l-a întărit sufletește. 

- Nu plânge! Nu s-au pierdut toate! Ce s-a întâmplat? Pentru Dumnezeu nimic nu este greu. 
Numai că şi el trebuie să vrea să fie ajutat. Trebuie să răsucească puţin butonul; să se 
racordeze la frecvența care trebuie. Să-i spui să se mărturisească şi să se împărtăşească. 

46. Odată mi-au adus o fetiță paralizată. O lovise trăsnetul şi îi arsese toate celulele 
nervoase, nu putea merge, nici vorbi, şi nici să se îngrijească. 

Mi-a fost tare milă de ea. Oare este greu pentru Hristos să facă din nou celulele? Acum s-a 
făcut cogeamite fată. 

47. Părinte, acesta are tensiune, nu ştiţi cumva vreun medicament? 

- Tensiune? Ia vino aici să ţi-o cobor! (Şi zâmbind, îi prinde capul între mâini şi îl apasă, în 
timp ce acela stătea bucuros şi cu evlavie, primind tratamentul Stareţului asupra capului său). 

Tensiunea este din nelinişte, binecuvântatule, continuă serios Starețul. Tu să rezolvi 
problemele cele uşoare. Pe cele grele să le laşi lui Hristos. Să nu încerci să le rezolvi tu pe 
toate. După ce vei pleca de aici, să treci pe la Talea (băcanul din Căreia) să cumperi nişte 
indiferenţă bună. Îţi va da şi pe datorie, a spus Starețul râzând. 

48. Să mâncaţi morcovi mulți. Fac bine. Curăţă sângele. 

49. Odată am avut infecție urinară, în decursul unui an luasem de cinci ori antibiotice 
puternice. Şi de fiecare dată am făcut aceasta timp de o lună de zile. Dar fără nici un rezultat, 
în cele din urmă am mers la Stareţ să-i cer sfatul. 

- Ia orz curat, fierbe-l până se va desface bobul, şi bea numai zeama. 

- Cât să beau? 

- Bea cât vrei. Rău nu o să-ți facă. Este şi întăritor. Curăţă tot sistemul... rinichii, vezica 
urinară. Să bei câte un pahar dimineaţa, la amiază şi seara. 

- Pentru cât timp, Părinte? 

- Ei !... bea timp de o lună. 

Într-un termos mare, cam de un litru, puneam apă fiartă şi aruncam înăuntru o mână de orz, 
spălat mai dinainte de praf. îl lăsam toată noaptea, iar dimineaţa îl strecuram şi beam zeama. 

După cincisprezece zile m-am făcut cu desăvârşire bine şi nu am mai continuat tratamentul. 
Orzul a făcut o treabă mai bună decât antibioticele, fără să pricinuiască efecte negative. 

50. Odată, când l-am cercetat pe Stareţ după operaţia pe care o făcuse pentru cancer şi după 
intervenţia la ficat, de îndată ce m-a văzut, mi-a spus: 

- Să nu ceri! Să nu ceri! Nu poţi suferi durerea, Nu poate fi suportată. Este înfricoşătoare! 

Am plecat capul ruşinat, în rugăciunea mea, ceream de la Dumnezeu să-mi dea "puțin" din 
boala Părintelui, atât cât puteam suporta. Mă ruşinam pentru că nu am avut jertfire de sine 
pentru a cere să sufăr eu în locul său, aşa cum făcuse Starețul în trecut pentru mine. Nu i-am 
spus nimic despre aceasta, ci el singur a înţeles. 

Apoi Starețul a continuat: 

- Dintru început nu ceream de la Hristos să mă facă bine. Şi sfătuiam şi pe alţii să facă 
răbdare, să facă mai întâi cele omeneşti şi apoi să ceară ajutorul lui Dumnezeu, însă nu aşa, ci 
trebuie de la început să cerem ajutorul lui Hristos. Căci Hristos vine cu o mângâiere şi le 
îndreaptă pe toate fără durere, fără efecte negative, în chip desăvârşit, în timp ce oamenii... 
Chiar şi binele pe care ţi-l vor face, ce fel de bine este? 


Părintele Paisie mi-a spus, Editura EVANGHELISMOS, Bucureşti 2002, SCHITUL LACUL 
— SFANTUL MUNTE ATHOS pag. 47-57 

ANEXA 3 
SEMNELE VREMURILOR, 666, - din cartea PĂRINTELE PAISIE MI-A 
SPUS de Athanasie Rakovalis 


"După furtuna diavolească, va veni însorirea dumnezeiască" 


În spatele duhului lumesc al "libertății" de astăzi, al lipsei de respect în Biserica lui Hristos 
faţă de cei mai mari, părinţi şi dascăli, care au frică de Dumnezeu, se ascunde sclavia 
duhovnicească, stresul şi anarhia, care conduce lumea la impas, la catastrofă sufletească şi 
trupească. 

Iar în spatele sistemului perfect de asigurare computerizată, ce se face prin "cartela" 
electronică, se ascunde dictatura mondială, sclavia lui antihrist, "...ca să-şi pună semn pe 
mâna lor cea dreaptă sau pe frunte, încât nimeni să nu poată cumpăra sau vinde, decât numai 
cel ce are semnul, adică numele fiarei, sau numărul numelui fiarei. Aici este înțelepciunea. 
Cine are pricepere să socotească numele fiarei, căci este număr de om. δὶ numărul lui este 
şase sute şaizeci şi şase” (Apocalipsa 13, 16-18). 

Sfântul Andrei al Cezareii scrie următoarele: "Despre numele cel murdar al lui antihrist şi 
despre tâlcuirea numărului precum şi despre altele ce s-au scris despre acela, vremea le va 
descoperi şi experiența celor înţelepți..., dar nu a binevoit harul dumnezeiesc să se scrie în 
dumnezeiasca carte numele lui cel pierzător, însă cercetând cu raţiunea, cu adevărat multe 
(nume) se pot afla...". (Sfântul Andrei al Cezareii, Tâlcuire la Apocalipsă, cap.38, pp. 341- 
542, ediţie greacă) 

Dar lucru ciudat este că mulți oameni duhovniceşti, pe lângă faptul că fac tâlcuirile lor 
proprii, se mai şi tem cu o frică lumească de "punerea la dosar", în timp ce ar fi trebuit să se 
neliniştească duhovniceşte, să-i ajute pe creştini cu neliniştea cea bună şi să le întărească 
credința, şi astfel să simtă mângâierea dumnezeiască. 

Mă mir cum toate aceste evenimente nu le crează probleme de conştiinţă! De ce nu-şi pun 
măcar un semn de întrebare la tâlcuirile minţii lor? Şi dacă îl ajută pe antihrist la pecetluirea 
lor, de ce mai trag şi alte suflete la pierzare? Căci la aceasta se referă: "...ca să înșele, dacă 
este cu putinţă, şi pe cei aleşi” (Mc. 13, 22). 

Se vor înşela cei care le vor tâlcui pe acestea cu mintea lor. În timp ce semnele sunt foarte 
clare. "Fiara" de la Bruxelles a sorbit în computer cu 666 aproape toate statele. Cartela, 
buletinul electronic, "înainte mergătoare ale pecetluirii”, ce arată? Din păcate la radio 
ascultăm numai timpul probabil. 

Ce πο va spune Hristos? "Făţarnicilor, faţa cerului ştiţi s-o judecaţi, dar semnele 
vremurilor nu puteți" (Mt 16, 3). 

Aşadar, după cartelă şi după buletinul electronic, adică "indosarierea” persoanelor, ce se 
face pentru a înainta cu viclenie la pecetluire, vor spune mereu la televizor că oarecare a 
furat cartela cutăruia şi i-a luat banii din bancă. Pe de altă parte vor face reclamă 
"sistemului perfect”, adică pecetluirii pe mână sau pe frunte cu raze laser, a numărului 666, 
numele antihristului, care nu se va distinge cu ochiul liber. 

Din păcate, iarăşi "anumiţi cunoscători” îi vor "înfăşa" pe fiii lor duhovniceşti ca pe nişte 
prunci, chipurile ca să nu-i mâhnească. "Aceasta nu are importanță". "Nu-i nimic, este destul 
să credeți lăuntric”. Şi, deşi vedem că Apostolul Petru, care s-a lepădat numai la exterior de 
Hristos, i s-a socotit aceasta cu adevărat lepădare, aceştia se leapădă de Sfânta pecete a lui 
Hristos, ce le-a fost dată la Sfântul Botez, care este "Pecetea darului Sfântului Duh”, prin 
primirea peceții lui antihrist şi mal spun apoi că Îl au pe Hristos înlăuntrul lor. 

Din păcate, o astfel de logică aveau şi unii "gnostici" pe vremea sfinților mucenici, care 
încercau să întoarcă pe mucenici de la mărturisirea lor, aşa cum spune Sfântul Vasile cel 
Mare în "Cuvântul" său la mucenicul Gordie: 

"mulți încercau să-l convingă pe mucenic să se lepede numai cu gura şi să-şi păstreze 
credința în suflet prin aceiaşi dispoziție lăuntrică, pentru că Dumnezeu nu caută la cele pe 
care le rosteşte limba, ci la intenția omului, însă mucenicul Gordie a rămas neînduplecat şi a 
răspuns: "Nu suferă limba cea zidită de Hristos să rostească ceva împotriva Ziditorului... Nu 
vă înşelaţi, Dumnezeu nu se lasă batjocorit, căci din cele ce ies din gura sa, fiecare va fi 
judecat; din cuvintele tale te va îndreptăți şi din cuvintele tale te va osândi”. 

De asemenea, sub stăpânirea lui Deciu, s-a poruncit creştinilor să mărturisească religia 
închinătorilor la idoli şi creştinii care au mărturisit şi au jertfit idolilor, au primit un 
certificat, scăpând astfel de mucenicie. Dar nu numai aceştia s-au lepădat de Hristos, ci şi cei 
care au dat bani închinătorilor la idoli şi au luat certificatul fără să se lepede de Hristos, aşa 
numiții "libellus". Dar şi pe aceştia Biserica noastră i-a considerat lepădaţi, căzuți. 

Să ne amintim şi de minunea săvârşită de Sfântul Teodor, care se prăznuieşte în fiecare an 
în sâmbăta din prima săptămână a Postului Mare: "lulian Paravatul ştiind că poporul lui 
Hristos, mai cu seamă în săptămâna întâi a Postului Mare, caută să se curățească şi să se 
apropie mai mult de Dumnezeu, a voit să-i spurce. De aceea a poruncit să pună în piaţă în 
acele zile mâncăruri spurcate cu sângele jertfelor idoleşti. Dar Sfântul mucenic Teodor s-a 
arătat în vis lui Evdoxie, arhiepiscopul de atunci al Constantinopolului, şi descoperindu-i 
fapta împăratului, i-a poruncit să-i adune pe credincioşi dis-de-dimineaţă ca să-i împiedice 
să folosească acele mâncăruri spurcate. Iar lipsa hranei necesare să o înlocuiască vremelnic 
prin colivă... în felul acesta scopul Paravatului a fost zădărnicit şi poporul cel credincios a 
fost păzit nespurcat ...". 

Depărtarea de cele jertfite idolilor a fost rânduită printr-un canon al Sfinților Apostoli: "Şi 
apostolii şi preoții s-au adunat... (şi au hotărât) să se ferească de cele jertfite idolilor şi de 
des frâu şi de (animale) sugrumate şi de sânge" (Fp. Apostolilor 15, 6, 20). 

Dar cu toate cele pe care le-am arătat auzi, din păcate, o grămadă de neghiobii ale minţii 
unor "gnostici" de astăzi. Unul spune: "Eu voi primi buletinul cu 666, şi voi pune şi o cruce 
alături”. Altul spune: "Eu voi primi pecetea cu 666 pe frunte şi voi face şi o cruce pe cap..." 
Iar alții spun o grămadă de alte neghiobii, crezând că se vor sfinţi în felul acesta. Dar toate 
acestea sunt înşelări. 

Numai cele care primesc sfințire, numai acelea se sfințesc. De pildă, apa primeşte sfințire şi 
se face agheasmă, însă urina nu primeşte sfințire. Piatra se poate face pâine prin minune, dar 
necurăţia nu primeşte sfințire. 

Prin urmare, diavolul, antihristul, atunci când este pe buletin, pe mână sau pe fruntea 
noastră prin simbolul lui, nu se sfințește chiar şi o cruce de ai face. 

Avem puterea Cinstitei Cruci, a simbolului sfânt, şi harul dumnezeiesc al lui Hristos numai 
atunci când ne îndestulăm cu Sfânta pecetluire a Botezului, prin care ne lepădăm de satana, 
ne unim cu Hristos şi primim sfânta pecetluire: "Pecetea darului Duhului Sfânt". 

Hristos să ne lumineze pe toți. Amin. 


Sfântul Munte Athos 


Chilia "'Panaguda" - Mănăstirea Cutlumuş 
Sâmbăta din prima săptămână a Postului Mare 1987 


Cu multă durere şi dragoste în Hristos 
Monahul Paisie 


Părintele Paisie mi-a spus, Editura EVANGHELISMOS, Bucureşti 2002, SCHITUL LACUL 
- SFÂNTUL MUNTE ATHOS pag. 167-171 

